SEEbiz.eu / Ukinuta prvostepena presuda žandarmima za napad na Andreja Vučića i Predraga Malog\nAndrej Vučić Predrag Mali Žandarmerija MUP Srbije Aleksandar Vučić Parada ponosa\nDatum objave: 20.06.2018. - 22:27:29\nBEOGRAD - Apelacioni sud u Beogradu ukinuo je prvostepenu presudu kojom su sedmorica pripadnika Žandarmerije osuđena uslovno na šest do osam meseci zatvora jer su tokom Parade ponosa 2014. godine fizički napali braću tadašnjeg predsednika Vlade Srbije i gradonačelnika Beograda Andreja Vučića i Predraga Malog i dvojicu pripadnika Vojske Srbije.\nKako se navodi u saopštenju koje je danas objavljeno na sajtu Apelacionog suda, odlukom veća od 12. juna predmet je u osuđujućem delu vraćen na ponovno suđenje pošto je prvostepeni sud "učinio bitne povrede odredaba krivičnog postupka i nepotpuno utvrdio činjenično stanje".\n"Prvostepeni sud nije u potpunosti rešio predmet optužbe s obzirom na to da je sedmorici okrivljenih stavljeno na teret i krivično delo napad na vojno lice u vršenju službe, a sud je samo jednog okrivljenog oglasio krivim za to delo, dok za ostalu šestoricu nije uopšte odlučio o tom krivičnom delu, na šta je u žalbi pravilno ukazao i Viši javni tužilac u Beogradu", piše u obrazloženju.\nApelacioni sud je utvrdio i da su razlozi prvostepene presude nejasni, "pre svega po pitanju namere okrivljenih kod krivičnog dela zlostavljanje i mučenje, s obzirom na to da su za ovo krivično delo oglašeni krivim, odnosno da su radnje preduzimali sa ciljem da oštećene 'zastraše i nezakonito kazne'", a sud za ne daje razloge iz kojih bi se videlo zbog čega su to hteli.\n"Sud nalazi da su nejasni razlozi i o tome da ako su se oštećeni zaustavili ispred kordona, legitimisali se i nisu pokušavali da prodju kroz kordon, šta je bio motiv okrivljenih da prema njima primene sredstva prinude, odnosno da bez ikakvog povoda prema njima primene sredstva primene", navodi se u obrazloženju drugostepene odluke.\nApelacioni sud je naložio Višem sudu u Beogradu da otkloni bitne povrede, "da u potpunosti reši predmet optužbe, navede jasne razloge o činjenicama koje su predmet dokazivanja, da sasluša neposredne starešine okrivljenih o činjenicama da li je upućen poziv za pomoć, kako bi se donela pravilna i zakonita odluka u ovoj krivično-pravnoj stvari".\nPotvrđena je oslobadjajuća presuda komandiru voda Treće jedinice za protivteroristička dejstva Radetu Matiću kojom je kako je ocenio Apelacioni sud, "pravilno zaključeno" da nije dokazano da je Matić zloupotrebio službeni položaj, odnosno da nije bio u mogućnosti da izda naredjenje policijskim službenicima "da se prestane sa upotrebom sredstava prinude".\nViši sud u Beogradu osudio je 8. decembra 2017. godine šestoricu pripadnika Žandarmerije na šestomesečne uslovne kazne zatvora, sa rokom provere od dve godine, zbog napada na braću aktuelnog predsednika Srbije i ministra finansija, Andreja Vučića i Predraga Malog tokom Parade ponosa 2014. godine. Jedan žandarm je osudjen na osam meseci zatvora, uslovno na tri godine, dok je osmi pripadnik Žandarmerije oslobodjen odgovornosti.\nNa šest meseci zatvora, uslovno na dve godine, osudjeni su Predrag Mitrović, Slavko Stojanović, Dalibor Djordjević, Zlatko Gigić, Boban Lekić, Mitar Milosavljević. Oni su prvostepenom presudom osudjeni za krivično delo zlostavljanje i mučenje. Na osam meseci uslovno osudjen je Dragan Savić, takodje prvostepenom presudom i zbog krivičnog dela napad na vojno lice dok je Rade Matić oslobodjen ogovornosti.Tokom sudjenja koje je počelo još 30. aprila 2015, žandarmi su tvrdili da su 28. septembra 2014. postupili po zakonu, i da nisu počinili krivična dela napada, zlostavljanja i mučenja, koja im se stavljaju na teret.*


Panić tužbom protiv Vučića, predsednik kaže da ne vređa\nVesti Autor:Nenad Nešić28. dec. 202019:47\nPredsednik Sindikata lekara i farmaceuta Rade Panić podneo je u svojstvu građanina privatnu tužbu protiv predsednika Srbije zbog, kako je naveo, povrede ugleda i časti. Panić kaže da ga je Vučić bar u dva navrata optužio za rušenje zdravstvenog sistema i za izdaju zemlje. Odgovarajući na tu tužbu, predsednik poručio da će sa radošću da potvrdi sve što je govorio, jer nije vređao, već, kako objašnjava, iznosio činjenice. Vučić je i danas ponovio da se Panić jedino bavi rušenjem države.\nReči predsednika nisu delovale kao anestezija, jer anesteziolog Rade Panić kaže da je osetio bol kada je na javnom medijskom servisu gledao i slušao Vučića, prvo u julu, a onda i nedavno na smotri tenkova u Nišu.\n„Kao anesteziolog verovatno bih odavno bio u inostranstvu, s obzirom na uslove života tamo i ovde, da nisam patriota. To što je neko, pa bio to i predsednik države, rekao da ja rušim državu i zdravstveni sistem za mene je teška uvreda i nešto što moj obraz ne može da trpi“, kazao je Panić.\nPanić je ponovio još jednom da vlast manipuliše brojem zaraženih i umrlih od koronavirusa, prikriva stvarno stanje u zdravstvenim ustanovama i čuva kao tajnu podatke o ceni nabavljene opreme, koju su platili građani.\n„Stojim čvrsto iza toga da sve što radim i sve što radimo je na osnovu podataka sa terena, da se radi o čistoj istini i to umanjenoj u odnosu na ono kakvo je realno stanje i spreman sam da to dokažem. Pozivam i predsednika države da dokaže da stoji iza svojih reči“, navodi Panić.\n„Ja stvarno više ne znam koliko su tužbi protiv mene podneli i svaki se time hvali i kaže kako nisam smeo da dodjem na sudjenje, a zamislite da odem jednom a ne odem drugom, to možda kad budem izabrao ko da mi bude protivnik važan, pa da ga malo podignem, da bude ovde dve a ne jedna tačkica“, odgovorio je Vučić.\nUz tu procenu rejtinga, predsednik je dodao i da je iznosio činjenice, da Panića nije vređao, već je o njemu govorio sa izuzetnom blagošću.\n„Vučić će kao Al Kapone da padne zbog respiratora, dobro, i sad da ja njemu odgovorim da on ne bi mogao ni u filmovima Al Kaponeu ni burek da nosi a kamoli sladoled ili nešto drugo, on bi rekao da sam ga uvredio, a ja mu to nikada ne bih rekao i nikada neću da kažem… A čovek jedino čime se bavi to je da sruši svoju državu i najviše mu se raduju u Hrvatskoj, Sarajevu, kada tako nešto objavi“, izjavio je predsednik Srbije.\nInače, Panić je objasnio da je u Drugi osnovni sud došao kao građanin, da je tužba privatna, da nema veze sa sindikatom, i da njegovo svedočenje o ovome mora barem sudski da bude zabeleženo.\nAleksandar VučićRade PanićTužba


Tag / Volfgang Šojble / Vesti online\nUdarac Šojbleu, naslednik menja surovu politiku\nGradonačelnik Hamburga Olaf Šolc smatra da Nemačka ne bi trebalo da diktira ekonomske politike partnerima u evrozoni.\nVestionline, Politika.rs 0 komentara\nAustrijski kancelar Sebastijan Kurc ocenio je, uoči današnje posete Berlinu, da EU mora biti štedljivija i efikasnija, te je izrazio skeptičnost prema predlozima koji predviđaju uspostavljanje...\n"Svetskoj ekonomiji preti nova finansijska kriza"\nGlobalni dug i riskantni krediti mogli bi da bace svet u još jednu finansijsku krizu, izjavio je odlazeći nemački ministar finansija Volfgang Šojble u intervjuu za Fajnenšel Tajms.\nSve tajne kancelarke Merkel\nNemački ministar finansija Volfgang Šojble izjavio je danas da će Velika Britanija biti dobrodošla u Evropsku uniju, ukoliko odluči da ne želi da izađe iz tog bloka.\nŠojble upozorio SAD\nNemački ministar finansija Volfgang Šojble apelovao je na Sjedinjene Američke Države da ostanu uz globalnu privredu.\nBritanci: Nemci su bitange! Šojble im odbrusio\nNemački ministar finansija Volfgang Šojble žestoko je reagovao na optužbe da je Nemačka "ekonomska bitanga" u EU. Priča se širi u britanskim medijima, gde je Nemačka optužena da brine samo o...


Podignuta optužnica protiv Edina Mušanovića zbog krivotvorenja novca\nTužilac 3. Odjela Tužilaštva Bosne i Hercegovine podigao je optužnicu protiv Edina Mušanovića, (1985) iz Brčkog, zvanog “Edo”, zbog krivičnog djela krivotvorenje novca.\nMušanović je došao u posjed veće količine novčanica za koje je znao da su krivotvorene, jer je po samom izgledu bilo očigledno odstupanje u pogledu kvaliteta papira i štampe u odnosu na originalne novčanice te su pojedine bile istog serijskog slova i brojeva.\n[pull_quote_right]Optuženi se tereti da je znao da je lažan novac načinjen pa to nije prijavio[/pull_quote_right]\nOptužnica Tužilaštva BiH tereti Mušanovića da to nije prijavio nadležnom organu, već je navedene novčanice sakrio iza ugostiteljskog objekta u Sarajevu.\nKrivotvoreni novac u iznosu od 60 novčanica u apoenu od po 100 eura, devet novčanica u apoenu od po 100 KM i 18 novčanica u apoenu od po 50 KM, pronađen je prilikom pretresa koji su 2. aprila 2010. godine izvršili policijski službenici Federalne uprave policije.\nOptuženi se tereti da je znao da je lažan novac načinjen pa to nije prijavio, čime je počinio krivično djelo krivotvorenje novca. Optužnica je proslijeđena Sudu BiH na potvrđivanje, saopćeno je iz Tužilaštva BiH.\n#krivotvorenje novca#optužnica#edin mušanović


Elektroprenos BiH usvojio Plan investicija vredan 89 miliona evra\nSlika: Sednica Skupštine akcionara (FBiH)\nSkupština akcionara kompanije za prenos električne energije Elektroprenos – Elektroprijenos BiH odobrila je Plan investicija za 2020. godini u vrednosti od 173,9 miliona KM (88,9 miliona evra).\nUsvajanje plana je posedica dogovora premijera Federacije Bosne i Hercegovine (FBiH) i Republike Srpske, Fadil Novalić i Radovan Višković, koji je usledio posle trogodišnje blokade firme u zajedničkom vlasništvu dva entiteta.\nVišković je, kako su preneli lokalni mediji, izjavio da će biti uloženo oko 130 miliona KM sopstvenih sredstava ove kompanije, dok će ostalo biti krediti, preneli su lokalni mediji. Od ukupnog iznosa 70 miliona KM biće investirano u RS.\nOko 130 miliona KM će biti sopstvena sredstva kompanije, a ostalo krediti\nPredviđena je realizacija projekata trafostanice Banjaluka I i II, vrednosti više od 15 miliona KM, dalekovoda Srebrenica-Ljubovija, dalekovoda Pale-Jahorina, nove trafostanice na Jahorini, kao i antikorozivne zaštite dalekovoda, vrednosti dva miliona KM u RS i tri miliona u FBiH, kao elektronskog upravljanja, vrednosti 30 miliona KM. Biće investirano i oko šest miliona KM u zgradu kompanije u Mostaru.\nPlan investicija za 2020. biće dostavljen na odobrenje Državnoj regulatornoj komisiji za električnu energiju. Posle odobrenja moglo bi da usledi objavljivanje tendera za izvođače.\nSkupština akcionara na istoj sednici dala je saglasnost za ulaganja u objekte više od milion evra.\nTagovi: dalekovod, Elektroprenos BiH, investicije, Radovan Višković\nPočetna » Vesti » Električna energija » Elektroprenos BiH usvojio Plan investicija vredan 88,9 miliona evra


Coke Summership 2022 - Blog - Emilija Mamuzić\nOd samog početka Summership-a bila sam prijatno iznenađena atmosferom koja vlada među zaposlenima jer su svi uvek spremni na saradnju i zajedničko rešavanje problema. Radno okruženje je veoma inspirativno, omogućava ti da svakodnevno savladaš nove stvari i izađeš iz komforne zone. Na kraju Coke Summership programa, dobila sam priliku da ostanem u Coca-Cola HBC i započnem svoju karijeru u sektoru Finansija. Program je odlična prilika za sve studente da steknu nova znanja, iskustva i poznanstva i da provedu nezaboravno leto.\n,,Tokom prakse Emilija je demonstrilala izuzetnu posvećenost i proaktivnost. Najviše je impresionirala svojom radoznalošu te smo joj omogućili da upozna različite sfere komercijalnih finansija. Tokom rada na projektima, pozitivan stav, timski duh i otvorenost za povratnu informaciju su ostavili najjači utisak i uverili nas da će se idealno uklopiti u nas tim.’’\nPrijavila sam se za Coke Summership da bih stekla prvo radno iskustvo u sektoru proizvodnje, a osim radnog iskustva dobila sam novu perspektivu i mnogobrojna poznanstva. Praksa u Coca-Cola HBC kompaniji pomogla...


Mihajlović: Brza pruga do Mađarske biće završena za tri godine\nJul 06, 2018 18:12\nPotpredsednica vlade i ministarka građevinarstva je rekla da će na sedmom samitu šefova Vlada Kine i 16 zemalja Centralne i Istočne Evrope u Sofiji potpisati komercijalni ugovor vredan 943 miliona evra za rekonstrukciju postojećeg koloseka i izgradnju još jednog za brzu prugu između Novog Sada i granice sa Mađarskom.\nZorana Mihajlović je najavila i da će radovi početi najkasnije do 1. marta.\nUgovor će biti potpisan sa konzorcijumom kineskih kompanija "Čajna rejlvej internešenel" (84, China Railway International) i "Čajna komjunikejšn konstrakšn kompani" (84, China Communications Construction Company - CHCH) i "Infrastrukturom železnice Srbije".\n"To je trenutno najveći ugovor koji se ovde potpisuje. Očekujemo da se nakon potpisivanja u narednih nekoliko meseci završi ugovor o finansiranju i da imamo kredit sa kineske strane, pošto već imamo odobrenje, ali se mora završiti da administracija", navela je ministarka.\nMihajlovićeva je rekla da svakako sledeće godine treba da počne da se radi treća deonica, s obzirom na to da je Srbija pripremila sve što je potrebno za tu deonicu.\nMemorandum za rekonstrukciju dela pruge između Beograda i Niša\n"Potpisujem i važan memorandum u vezi sa izradom projektno-tehničke dokumentacije za rekonstrukcije dela pruge na železničkom Koridoru 10 koji nije modernizovan, između Beograda i Niša", navela je Mihajlovićeva.\nOna će sa kineskom kompanijom "Čajna roud end bridž korporejšn" potpisati i Memorandum o saradnji na projektima rekonstrukcije deonica na Koridoru 10 na pruzi Beograd-Niš-Preševo-Makedonija.\nPodseća da su u toku radovi na dve deonice brze pruge Beograd-Budimpešta: Beograd-Stara Pazova i Stara Pazova-Novi Sad, kao i da se radi modernizacija pruge Niš-Dimitrovgrad.\nDodaje da je ostao deo Koridora 10 vredan oko 600 miliona evra koji treba rekonstruisati da bi se teretni železnički saobraćaj vratio na Koridor 10 u Srbiji.\nMihajlovićeva je rekla da Mađarska tek sada raspisuje tender za svoju deonicu i da sa njihove strane radovi tek treba da počnu naredne godine.\nMinistarska će u okviru samita u ime Vlade Srbije potpisati i Memorandum o razumevanju između Ministarstva poljoprivrede, šumarstva i vodoprivrede Srbije i Ministarstva poljoprivrede i ruralnih poslova NR Kine o zajedničkoj podršci izgradnji industrijskog parka za voće i povrće.


Han: BiH sa statusom kandidata do kraja 2017. - Nova Borba\nHan: BiH sa statusom kandidata do kraja 2017.\nKomesar Evropske unije za politiku susedstva i proširenje Johanes Han izjavio je u sredu u Sarajevu da bi BiH mogla do kraja 2017. da dobije status kandidata za članstvo u EU, ako se nastavi sa ispunjavanjem uslova.\nKako je saopšteno iz Predsedništva BiH, Han je istakao da je BiH napravila "vidljiv napredak" i da treba još odlučnije da ispunjava obaveze.\nOn je ponovio da rešavanjem pitanja prilagođavanja Sporazuma o stabilizaciji i pridruživanju (SSP), usaglašavanjem sistema mehanizma koordinacije evropskih poslova i napretkom u sprovođenju reformi, "postoji realna mogućnost da BiH dobije status kandidata do kraja 2017.", prenela je Hina.\nVisoki evropski zvaničnik izrazio je očekivanje da će BiH što pre rešiti ta pitanja kako bi po povratku u Brisel na sastanku Saveta za spoljne poslove mogao podneti pozitivan izveštaj za BiH.\nPredsedavajući Predsedništva BiH Bakir Izetbegović, kako je saopšteno, informisao je Hana o postignutom dogovoru prilagođavanja SSP-a u njegovom trgovinskom delu.\nIzrazio je, takođe, nadu da će se uskoro okončati dogovor oko uspostavljanja efikasnog sistema koordinacije, koji će pomoći u pripremi BiH u daljoj integraciji ka Evropskoj uniji.\nIzetbegović je informisao komesara Hana da su u toku pripreme za objavu popisa stanovništva u BiH.\nIzrazio je očekivanje da će države članice EU na predstojećem sastanku ministara spoljnih poslova (FAC) u julu 2016, razmotriti zahtev za članstvo Bosne i Hercegovine u EU.\nHan će sutra u Banjaluci učestvovati na sastanku ministara spoljnih poslova Centralnoevropske inicijative koji će raspravljati o mogućnostima suočavanja s migrantskom krizom kao i o poštovanju ljudskih prava u borbi protiv terorizma.\nRazgovaraće i o jačanju regionalne saradnje u održivom razvoju kroz postizanje boljih poslovnih veza kao i o akcijskom planu CEI 2017-2020. koji bi trebalo da bude usvojen do kraja godine.


Muški porođajni bolovi - HERBAROOM\nGodine 1865. antropolog Ser Edvard Barnet Tajler skovao je pojam kuvad, od francuske reči couvade, ili, ako odemo još dalje u prošlost, latinskog cubare, sa značenjem ’ležati na jajima dok se ne izlegu pilići’. Cubare nas zato, s razlogom, podseća na ’inkubaciju’ ili ’inkubator’. Tajler, ipak, nije u vidu imao ptice već ljude, zapravo običaj koji postoji od davnina, od starog Egipta, a verovatno i pre, i dan danas se može videti u nekim, od zapadne civilizacije udaljenim plemenima.\nKuvad je ritual koji muškarac obavlja pred rođenje svog deteta, kada leže u krevet i pretvara se da ima porođajne bolove. Pored starog Egipta, ovaj običaj je postojao u Baskiji u Španiji, a i danas se praktikuje na Papui, u nekim plemenima na Tajlandu, zabačenim krajevima Rusije, Kine i Indije, kao i kod američkih Indijanaca. Ova ’saosećajna trudnoća’ pripisuje se potrebi da se odagnaju demoni i zaštiti novorođenče, kao i da se stvori čvršća veza između muža i žene i ’zapečati’ porodica. Po drugim tumačenjima, kuvad predstavlja manifestaciju muške zavisti i pokušaj da se kompenzuje ’nedostatak materice’, odnosno sposobnost žene da stvori novi život.\nZa razliku od drevnog rituala, neki moderni muškarci danas mogu patiti od ’kuvad sindroma’: tokom trudnoće svoje partnerke i oni se ugoje, imaju jutarnje mučnine, bol u leđima, promene apetita, pate od nesanice, a u ekstremnim slučajevima dolazi do uvećanja grudi, mogu čak osetiti porođajne bolove i postnatalnu depresiju. Kuvad sindrom nije zvanični medicinski pojam, a neki stručnjaci veruju da je psihosomatske prirode. Drugi, pak, misle da je povezan s hormonalnim promenama.\nInteresantno je da su istraživanja iz 2014. ovu poslednju pretpostavku i potvrdila. Robin Edelstin, psihološkinja Univerziteta u Mičigenu, posmatrala je 29 parova starosti između 18 i 45 godina koji su očekivali svoju prvu bebu. Od njih su istraživači uzimali uzorke pljuvačke više puta tokom trajanja trudnoće, na otprilike svakih 8 nedelja. Potom se u uzorcima merio nivo testosterona, estradiola, kortizola i progesterona. Kao što se i dalo očekivati, kod budućih majki bio je očigledan porast sva četiri hormona, ali ono što je iznenađujuće je da je kod budućih očeva nivo testosterona i estradiola osetno opadao.\nIako nije bilo promena u nivou progesterona i kortizola kod muškaraca tokom studije, istraživači su otkrili da je kod parova nivo ovih hormona bio sinhronizovano ili visok ili nizak. Nakon porođaja utvrđeno je da su muškarci kod kojih su analize pokazale veći pad testosterona bili aktivnije uključeni u negu deteta i pružali veću podršku svojim suprugama.\nStudija rađena nekoliko godina pre ove pokazala je da je kod ’novopečenih’ očeva dolazilo do pada nivoa testosterona i do 40% tokom prvih meseci nakon rođenja deteta. Takođe je utvrđeno da su očevi kod kojih se to dešava mnogo više u stanju da osete potrebe novorođenčeta i dosta su nežniji prema bebi.\nIako je ovo istraživanje malo i ograničeno, njegovi rezultati su vrlo značajni jer je do sada 99% istraživanja uključivalo samo majke, a ne i očeve. U poslednjih 30 godina na zapadu raste trend aktivnog uključivanja očeva u rođenje i odgajanje dece, što je rezultiralo povećanim natalitetom, a ove uočene hormonalne promene samo potvrđuju koliko je to ispravno i potrebno. Interesantno je i kako je priroda mudra: da bi došlo do začeća potreban je adekvatan nivo testosterona kod muškarca, ali kako je to hormon koji se inače povezuje s povećanom agresijom i niskim nivoom roditeljske brige, logično je da u periodu pred rođenje deteta i tokom prvih meseci njegovog života testosteron opadne. Ako se opet vratimo na priču o kuvadu, onda su u pravu antropolozi koji ovaj ritual objašnjavaju kao učvršćivanje veze između oca i majke i jačanje institucije porodice.\nZrelije i smelije


- Njima je Srbija u poslednje vreme zanimljiva zato što iz naše zemlje mogu lako da dođu do nekih tržišta sa kojima imamo bescarinski i povlašćeni pristup, što im olakšava plasiranje robe - kažu u Privrednoj komori Srbije.\nU ovoj instituciji još napominju da je jedna od najznačajnijih turskih investicija u Srbiji ulaganje kompanije "Džinski" iz Istanbula u fabrike u Krupnju i Leskovcu.\n- Ova kompanija izrađuje odeću od džinsa za poznate svetske brendove, kao što su "Kavali" i "Versaće", a planira da zakupi ili kupi još jedan poslovni objekat. Takođe, u martu prošle godine turska Halk banka kupila je 76,74 odsto akcija Čačanske banke vrednih 10,1 milion evra. Oni na ovaj način žele da obezbede ulaz velikim turskim kompanijama koje bi da dođu u Srbiju - kažu u PKS.\nMahmut Bušatlija, ekonomista\n- Turska je u ekspanzivnom razvoju i više je nego zainteresovana da u Srbiji grade puteve, jer imaju dobre građevinske kompanije. Probirljivi su kada razmatraju mogućnosti ulaganja u Srbiju, pa često ciljaju ona mesta koja će biti od značaja za islamsku zajednicu - navodi Bušatlija.


Jovana Gligorijević, pomoćnica glavnog i odgovornog urednika nedeljnika "Vreme", apelovala je na medije da ne stvaraju paniku povodom koronavirusa i napomenula da je "nedopustiv skandal" vest objavljena na nekim sajtovima da 1.000 ljudi čeka u redu ispred Vojvo-medicinske akademije kako bi se testirali. Ona se osvrnula i na nastupe predstavnika vlasti, za koje je rekla da "defanzivno viču i unose nervozu", ističući da treba da budu primer i u ovoj situaciji budu smireni.\nKomentarišući naslov u dnevnoj štampi da bi 70 odsto ljudi moglo da bude zaraženo koronavirusom, Gligorijević je u Novom danu napomenula da to ne znači da će 70 odsto ljudi biti bolesno i da bi mediji trebalo da prave razliku između toga. Kako je rekla, takvi naslovi bude scene iz nekog apokaliptičnog filma i prave paniku.\n„Kada je reč o izveštavanju, nedopustiv je skandal da su dva sajta prenela kako 1.000 ljudi ispred VMA čeka da se testira na koronu. Zapravo je bla reč o slici od svake srede kada je dežuran urgentni centar na VMA. Jedan sajt je uklonio vest, a drugi nije. Zato trebada se uozbiljimo kao mediji i vodimo računa“, istakla je gošća Novog dana.\nOna se osvrnula i na nastupe u javnosti predstavnika vlasti, i to ne zbog toga šta govore, već kako govore i obraćaju se građanima.\n„U situaciji kada vladaju strah i panika važno je da budu primer i da govore smireno. Nama se političari svake večeri obraćaju i defanzivno viču, unose nervozu. I sami su nervozni i u odbrambenom stavu“, ukazuje Gligorijević.\nOna dodaje da predstavnici vlasti prvi treba da pokažu staloženost, smirenost i samodisciplinu.\n„Ako nećemo opresivne mere, onda kroz lični primer“, kaže Gligorijević.\nGošća Novog dana prenosi priču svoje tetke koja je kao lekar radila na vakcinaciji građana tokom variole vere. Kaže da su tada na naplatnim rampama pored medicinskih radnika bili vojnici koji su pucali u gume onima koji su odbijali da se zaustave.\n„Ako nećemo da ponovimo takve scene sada treba da se ponašamo odgovorno. Pre nego što eskalira je vreme da vežbamo samodisciplinu“, napominje Gligorijević.\nNovinarka Vremena podseća da su iskustva iz Italije I drugih zemalja pokazala da su samodisciplina i samoizolazija najvažniji, ali i da malo više opresije nego što smo mi u Evropi navikli daje bolje rezultate.\nDezinformacije Izveštavanje o koronavirusu Jovana Gligorijević Koronavirus\n← Italijanski novinari rade u izmenjenim i rizičnim uslovima\n„Veliki brat“ u borbi protiv koronavirusa u Izraelu →


Prikazivanje članaka po tagu start it centar\nčetvrtak, 09 novembar 2017 08:42\nUkoliko imate dobru ideju za sopstveni biznis, ali niste sigurni kako da je realizujete, dođite na Mini Startap Akademiju, koja će se održati 15. i 16. novembra u Startit Centru Vršac.\nProgram Mini Startap Akademije je namenjen svima koje interesuje preduzetništvo i koji žele u tome da se oprobaju. Tokom dva dana ćemo proći osnovna znanja na koja se fokusiramo na Startap Akademiji – alate poput Lean Canvasa, koncept Lean Startapa i MVP-a, ispravne tehnike intervjuisanja prospektivnih mušterija, a proći ćemo i osnovne modele finansiranja i najbolje načine na koje možete dobiti sredstva od investitora.\nPored predavanja, proći ćemo i nekoliko praktičnih radionica tako da računajte na to da i sami učestvujete u interakciji sa predavačem i drugim učesnicima.\nVaš predavač će biti Vladimir Trkulja, suosnivač Startita. U Startitu napravio i vodi iOS Akademiju, pored toga vodi timove Startit Centara i Startit Poslova. Pre toga vodio razvojne timove u Srbiji koji su razvijali proizvode za startape širom sveta.\nMini Startap Akademija se organizuje u okviru projekta “Podrška privatnom sektoru u Srbiji” koji SEE ICT organizuje u saradnji sa Deutsche Gesellschaft für Internationale Zusammenarbeit (GIZ) GmbH.\nMini Startap Akademija će se održati 16. novembra (od 10h do 16h) i 17. novembra (od 10h do 16h) u Startit Centru Vršac. Učešće na Akademiji je besplatno, ali je zbog ograničenog broja mesta potrebno da svoje prisustvo prijavite putem sledeće forme.


Mobilni telefon u nastavi – Obrazovno kreativni centar\nMobilni telefon u nastavi\nBroj u katalogu: 491\nNastavnicima predmetne nastave u gimnazijama\nNastavnicima opšteobrazovnih predmeta u srednjoj umetničkoj\nškoli (muzičke, baletske i likovne)\nSvi smo svedoci upotrebe mobilnih telefona u školi. Puno je polemike za i protiv korišćenja, ali je očigledno da mobilni telefoni utiču na to da učenik gubi fokus sa nastave. Na žalost naši učenici, iako su digitalni uređenici, ne koriste tehnologiju za učenje i napredovanje, već samo za zabavu i komunikaciju, pa mi kao nastavnici imamo problema da se borimo sa tehnologijom umesto da je koristimo.\nKorišćenjem mobilnih telefona i kreiranje različitog interaktivnog sadržaja, omogućavamo učenicima da uče u svetu koji je za njih prihvatljiv. Mobilni telefoni i tableti nude veliki broj aplikacija kojima možete upotpuniti delove časa (organizovati kvizove, provere znanja), aplikacije kojima ćete omogućiti i vašim učenicima da na lakši i njima zanimljiviji način kreiraju svoje materijale i rešavaju zadatke.\nPočetak rada sa mobilnim telefonima i tabletima u nastavi – Upotreba mobilnih telefona i tableta, izazovi korišćenja mobilnih telefona i tableta u školama i učionicama;\nKorišćenje mobilnih telefona i tableta za kreiranje sadržaja – Razvijanje inovativnih “scenarija učenja”, kreiranje sadržaja pomoću mobilnih telefona i tableta i implementiranje u učionici, rad sa različitim aplikacijama;\nKorišćenje mobilnih telefona i tableta za saradničko učenje – Koncept kolaborativnog (saradničkog) učenja, kako mobilni telefon i tablet podržavaju takav koncept, aplikacije za saradničko učenje, efikasno ocenjivanje grupnog rada;\nKorišćenje mobilnih telefona i tableta za personalizaciju učenja i izokrenutu učionicu – Koncept personalizovanog učenja i izokrenute učionice, primeri personalizovane nastave, refleksija iz nastavne prakse, pogled na personalizovano i izokrenuto učenje, scenario časa uz upotrebu mobilnih telefona u nastavi.\nJedan je od Scientix ambasadora za Srbiju, naučne zajednice za unapređivanje STEM obrazovanja u Evropi. Ambasador je za evropsku mrežu eTwinning koja promoviše saradnju škola u Evropi i šire putem internet portala upotrebom informaciono-komunikacionih tehnologija na bezbedan način. U okviru ove mreže vrši obuku i pruža podršku nastavnicima, vaspitačima i stručnim saradnicima u zemlji i inostranstvu. Dobitnik je nagrade Evropske komisije eSkills for Jobs 2016 u kategoriji za izvanredno razvijanje digitalnih veština kroz izuzetnu upotrebu IKT-a u nastavi, inovativan način razvijanja digitalnih veština učenika i kros-kurikularni pristup u podučavanju digitalnih veština.\nNakon ovog seminara naučićete kako da primenite savremene metode pomoću informaciono komunikacionih tehnologija upotrebom mobilnih telefona u nastavi i kako da realizujete časove individualizovnim pristupom učenicima.\nMinimalna oprema je računar (laptop ili desktop, sve jedno) sa operativnim sistemom Windows 7 ili novijim i internet konekcija. Računar ne treba da bude preterano jak i skup, ali je neophodno da lepo radi (ne koči, ne blokira …). Računar vam je dosta potrebniji radi praćenja sadržaja samog seminara, dok je za primenu stečenog znanja neophodno da posedujete neki pametni telefon kako biste naučili rad sa aplikacijama i kreiranjem sadržaja jer je i sam seminar vezan za primenu telefona u nastavi. Preko mobilnih telefona moći ćete da pratite sadržaj na seminaru, ali je zadatke bolje rešavati putem računara.\nNajvažnije je da imate dobru vezu sa internetom i da umete da koristite neki od programa za pregledavanje internet sadržaja (Google Chrome, Firefox Mozilla …). To je ono što se tiče računara, dok je na pametnom telefonu potrebno da imate pre svega dovoljno memorije za instalaciju aplikacija i dobru vezu sa internetom (bilo Wi-Fi konekciju ili dovoljan broj megabajta iz paketa mobilnih operatera).\nKakva je razlika između tableta i telefona?\nRazlika između pametnih telefona i tablet uređaja najviše se ogleda u obliku, tačnije u veličini jer su tablet uređaji veći, tačnije većeg ekrana. Ono što možemo instalirati na mobilnom telefonu, možemo i na tabletu, jer su svi ovi uređaji najčešće bazirani na andorid ili IOS operativnom sistemu i funkcije su im gotovo iste. Mobilni telefoni, iako manjih oblika, mogu da se iskoriste za završavanje mnogih poslova na brži i lakši način u odnosu na tablet uređaje. Najveća prednost tableta je pre svega veličina ekrana koja omogućava lakše pregledavanje nekog sadržaja (video snimci, prezentacije), kao i mogućnost većeg prikaza sadržaja aplikacija.\nTvorba reči u nastavi srpskog jezika


Osam godina od potpisivanja Briselskog (ne)sporazuma GracanicaOnline.Info\nOsam godina od potpisivanja Briselskog (ne)sporazuma\n19. aprila 2021. 3 min read\nPre tačno osam godina, Ivica Dačić, u ime Beograda i Hašim Tači, u ime Prištine, potpisali su Briselski sporazum.\nPre tačno osam godina, Ivica Dačić, u ime Beograda i Hašim Tači, u ime Prištine, potpisali su Briselski sporazum. Tada parafirani sporazum predstavljen je kao najveći uspeh evropske diplomatije, a skoro deceniju kasnije i dalje se čeka na formirnje Zajednice srpskih opština, na koju se odnosilo šest od petnaest tačaka.\nOd najvećeg uspeha evropske diplomatije, Briselski sporazum je postao kamen spoticanja između Beograda i Prištine. Albanski zvaničnici poručuju da sledi revizija potpisanog, dok iz Beograda tvrde da su sve dogovoreno ispunili.\nIvan Nikolić iz NVO „Komunikacija za razvoj društva“ ističe da osam godina od potpisivanja Briselskog sporazuma ništa značajno nije urađeno.\n„Na terenu vidimo potpuno minorne promene, više u tehničkom smislu. Ljudi uglavnom kao korisnu stvar iz Briselskog sporazuma pominju situaciju na prelazima, i par nekih sitnica, a nekih vidljivijih pozitivnih promena nema. Briselski sporazum postaje polako sinonim za nerazumevanje i vrlo često se po karikaturama na internetu pominje kao Briselski nesporazum“, kazao je Nikolić.\nIvan Nikolić, foto: N. Milosavljević, GračanicaOnlajn\nOd 15 tačaka sporazuma, čak šest se odnosilo na Zajednicu srpskih opština, koja još uvek nije ni na vidiku. Nikolić i Hodžaj imaju oprečna mišljenja o tome da li će do Asocijacije srpskih opština u skorije vreme doći.\n„Verujte, velika većina i dalje ne razume šta zapravo ta Zajednica treba da bude. Potpuno su suprotne izjave Prištine i Beograda o tome kako ta Zajednica treba da izgleda. Zabrinjavaju me i poruke međunarodne zajednice koje su vrlo nejasne, vrlo uopštene i niko, ni na koji način, ne preuzima odgovornost. Iskreno ne očekujem da će se u skorije vreme formirati i da će do toga uopšte doći“, smatra Nikolić.\nS druge strane, novinar Ljeart Hodža veruje da je formiranje Zajednice srpskih opština obaveza koja će biti ispunjena.\nLjeart Hodža, foto: N. Milosavljević, GračanicaOnlajn\n„Ono što znamo je da je to potpisano od strane predstavnika Kosova i Srbije, da je nakon 2013. godine, 2015. potpisan sporazum koji se tiče detalja ZSO. Postoji i odluka Ustavnog suda kako bi trebalo statut ZSO da izgleda, i usvojena je i od Skupštine Kosova dvo-trećinskom većinom kao međunarodni sporazum što obavezuje kosovske instiucije da tu Zajednicu formiraju. Kako će to da izgleda, zašto se odugovlači i da li će to da bude neko konačno rešenje kako bi se Srbi na Kosovu osećali integrisanije ili sigurnije, to je druga stvar, ali to mora da bude potpisano“, istakao je Hodža.\nNikolića zabrinjavaju poruke članova nove vlade u Prištini, kao i novoimenovanog premijera i predsednice, Aljbina Kurtija i Vjose Osmani.\n„I sama ta činjenica na neki način šalje poruku našoj zajednici da nisu prioritet i da ne žele da učine ništa ne bi li se kvalitet našeg života promenio“, dodao je Nikolić.\nBriselski sporazum o principima normalizacije odnosa, kako je nazvan, već osam godina čeka primenu, a sudeći po izjavama novih prištinskih vlasti, ni sporazum, ali ni nastavak dijaloga sa Beogradom, trenutno za njih nije prioritet.\nTags: Beograd i Priština Briselski sporazum dijalog Osam godina od potpisivanja\nPrevious Kancelarija za KiM: Obijena ulazna vrata na OŠ „Branko Radičević“ u Obiliću\nNext Prekinut protest meštana u Gračanici; Dimitrijević kažnjen zbog nepošovanja mera\n17. januara 2022., 02:36


Časopis Industrija :: NOVI ZAKONI IZ OBLASTI ENERGETIKE I RUDARSTVA - PUT SRBIJE KA ZELENOJ ENERGIJI\n08.07.2021 Komentari: 0\nPotpredsednica Vlade Srbije i ministarka Zorana Mihajlović\nOvo je godina velikih promena u energetskoj politici naše zemlje, u kojoj su doneta četiri zakona iz oblasti energetike i rudarstva. Započinje se sa izradom Integrisanog nacionalnog plana za klimu i energetiku i nove strategije razvoja energetike. Više nijedna odluka u oblasti energetike i rudarstva ne može da se donese, a da to nije u skladu sa svim propisima i principima u oblasti zaštite životne sredine. O energetskom sistemu Srbije, razgovarali smo sa potpredsednicom Vlade Srbije i ministarkom prof. dr Zoranom Mihajlović.\nČasopis Industrija: U aprilu ove godine izjavili ste na konferenciji o solarnoj energiji da je vizija u oblasti energetike zelena Srbija, a cilj da se do 2040. godine 40% energije dobija iz obnovljivih izvora. Gde se trenutno Srbija nalazi sa korišćenjem zelene energije i gde vidite dodatne šanse i mogućnosti u ovom sektoru?\nZorana Mihajlović: Potencijal koji Srbija ima u oblasti obnovljivih izvora energije je mnogo veći od onog koji je do sada iskorišćen. To važi i za učešće OIE u ukupnoj potrošnji energije, koja trenutno iznosi oko 22 odsto, kao i na iskorišćenost pojedinih vidova OIE. Prethodnih godina najveći napredak postignut je kad je reč o energiji vetra, gde imamo oko 400 MW instalisanih snaga, i još oko 170 MW u izgradnji.\nS druge strane, imamo svega 11 MW kapaciteta iz solarnih elektrana, a procenjuje se da, ako bi se samo 10 odsto ukupne površine krovova iskoristi lo za postavljanje solarnih panela, to bi donelo nove kapacitete snage 6 gigavata, čime bismo značajno povećali i ukupno učešće OIE u energetskom miksu. Pored sunca i vetra, postoji potencijal da se grade nove elektrane i na deponijski gas, elektrane na biomasu, otpad, biogas, kojih trenutno imamo veoma malo ili ih uopšte nemamo.\nU narednih 20, 30 godina Srbija će ići u pravcu dekarbonizacije energetskog sektora, što znači da je potrebno mnogo više investicija i u korišćenje energije sunce i vetra, kao i u izgradnju novih srednjih i velikih hidroelektrana. Naša vizija je zelena Srbija, u kojoj je razvoj energetike usklađen sa principima zaštite životne sredine. Cilj je da zelena energija učestvuje sa najmanje 40 odsto u ukupno proizvedenoj energije, a 50 odsto do 2050.\nAko čitava Evropa i svet idu u pravcu klimatski neutralnog razvoja i ako znamo da nas očekuju sve strože međunarodne obaveze, onda je važno da ne gubimo vreme, nego da već sada pravimo planove i strategije gde želimo da budemo za 20, 30 godina, da bismo imali i dovoljno energije i da bismo unapredili kvalitet života naših građana koji u velikoj meri zavisi od toga da li tu energiju dobijamo iz čistih izvora.\nČasopis Industrija: Novi zakoni u oblasti rudarstva i energetike, od kojih je zakon o uređenju oblasti obnovljivih izvora energije potpuno nov, naišli su na veliko interesovanje javnosti i industrijskog sektora. U jednom izlaganju ste naglasili da je cilj ovog zakona da imamo više investicija u ovoj oblasti . Koje investicije očekujete posredstvom ovog zakona, i koji je razlog Vašeg verovanja da će solarna energija biti jedan od pokretača razvoja energetskog sektora u Srbiji?\nZorana Mihajlović: Srbija je u aprilu prvi put dobila poseban zakon koji uređuje korišćenje obnovljivih izvora energije, potpuno moderan i usaglašen sa najnovijim direkti vama EU. Glavni cilj novog Zakona o korišćenju OIE je povećanje učešća OIE u ukupno proizvedenoj energiji, ali je važan i zbog zaštite životne sredine, uključivanja građana u energetsku tranziciju i efikasnijih procedura za investicije.\nNovi zakon, između ostalog, uvodi tržišne premije umesto dosadašnjih fid-in tarifa, koje se zadržavaju samo za mala postrojenja i demonstracione projekte, u skladu sa pravilima državne pomoći EU. Novi sistem podsticaja proizvođače će izložiti uticaju tržišta i konkurencije, smanjujući troškove za građane i privredu.\nNovi zakon kao važnu novinu donosi veće uključivanje građana u energetsku tranziciju uvođenjem instituta kupca-proizvođača. Kupci električne energije dobili su mogućnost da postavljanjem solarnih panela na krovovima objekata, proizvode električnu energiju za svoje potrebe, a da time umanje i svoj račun za utrošenu električnu energiju. Takođe, ovim zakon zabranjena je izgradnja hidroelektrana bilo kog tipa i snage u zaštićenim područjima.\nOvaj zakon takođe je važan jer otvara mogućnost i za korišćenje potpuno novih, savremenih tehologija, koje su itekako važne za proces energetske tranzicije i dekarbonizaciju. Mi smo zeleni vodonik, čija je komercijalna upotreba tek na početku, obuhvatili novim Zakonom o korišćenju o OIE, čime se Srbija svrstala u rang razvijenijih zemalja EU.\nEU je svoju Strategiju za vodonik donela pre manje od godinu dana, a naš plan je da vodonična strategija bude deo nove strategije razvoja energeti ke do 2050. godine. Na taj način verujemo da ćemo već na samom početku kao zemlja uhvatiti priključak sa EU i biti jedan od predvodnika u regionu kad je reč o razvoju vodoničnih tehnologija.\nImajući u vidu veliko interesovanje investitora, očekujemo da vrlo brzo, već ove godine vidimo konkretne rezultate novog zakona, u smislu pripreme ili početka realizacije novih projekata, kao i početak razgovora u vezi sa izgradnjom velikih hidroelektrana.\nČasopis Industrija: Novim propisima u oblasti energetske efikasnosti i obnovljivih izvora energije, cilj je da se energetska efikasnost podigne na nivo nacionalnog projekta. Da se omogući privredi, ali i građanima da postavljaju solarne panele i da tako i jedni i drugi imaju mogućnost da budu ne samo kupci, nego i proizvođači električne energije. Da li nam možete objasniti tačnu proceduru na koji način pomenuto mogu uraditi privrednici, a kako i svi zainteresovani građani?\nZorana Mihajlović: Zakon o energetskoj efikasnosti i racionalnoj upotrebi energije i Zakon o korišćenju obnovljivih izvora energije okrenuti su pre svega ka građanima i omogućiće da građani postanu učesnici u energetskoj tranziciji. Zbog toga smo predvideli osnivanje nove Uprave za energetsku efikasnost, preko koje će svi građani moći da konkurišu za zamenu stolarije, izolaciju fasada, zamenu starih individualnih ložišta novim kotlovima koji će koristiti kvalitetnije energente.\nPosebno mi je drago da vidim da su i građani i lokalne samouprave prepoznali da su zakoni na kojima je Ministarstvo radilo zakoni koji se tiču svih nas. Očekivanja su da prvi ugovori u okviru prvog javnog poziva za podsticanje energetske efikasnosti, na koji se prijavilo čak 88 lokalnih samouprava, budu potpisani u junu, nakon čega izabrane jedinice lokalne samouprave raspisuju dva javna poziva, jedan za izbor firmi koje će raditi energetsku sanaciju, a drugi za građane.\nGrađani će se obraćati firmama izabranim na javnom pozivu od kojih će dobijati stručnu pomoć i predračune, koje će prilagati uz prijavu na javni poziv. Očekujemo da radovi počnu početkom septembra i da ćemo već pre kraja godine moći da vidimo prve rezultate ovog programa.\nPošto većina građana ne bi sama mogla da finansira ove radove, polovinu novca obezbediće država i jedinice lokalne samouprave, a polovinu sami građani. Zbog loše izolovanih prozora, vrata, zidova, neefikasnih peći, gubici energije idu od 25 do 45 odsto i to je izgubljena energija koju “bacimo kroz prozor”, a i dalje je plaćamo.\nZato krećemo s ovim programom, da građani ne bacaju energiju, da smanje svoje račune za električnu i toplotnu energiju, i da kao država više ne budemo četiri puta energetski neefikasniji od bilo koje članice EU. Ova godine imamo ograničena sredstva i zato idemo na pilot projekat, ali već iduće godine očekujemo da ćemo sa novom Upravom i uz podršku međunarodnih finansijskih institucija, godišnje moći da ulažemo u povećanje energetske efikasnosti oko 150 miliona evra.\nS druge strane, novi Zakon o korišćenju obnovljivih izvora energije omogućava da građani, privreda i javni sektor mogu da ugrade na svoje objekte solarne panele kako bi proizvodili električnu energiju iz obnovljivih izvora za sopstvene potrebe, kao i da višak plasiraju u mrežu.\nProcedura postavljanja solarnih panela svedena je na četiri koraka, od prikupljanja tehničke dokumentacije, preko dobijanja rešenja o odobrenju izvođenja radova, po jednostavnijoj proceduri u odnosu na izdavanje građevinske dozvole, do ugradnje panela i zaključivanja ugovora sa Elektrodistribucijom Srbije. Radićemo i sa Elektrodistribucijom Srbije da sam ugovor bude što jednostavniji, kao i sa drugim nadležnim organima u vezi sa daljim pojednostavljivanjem postupka.\nČasopis Industrija: U kojoj fazi je jedna od važnih investicija, Balkanski tok, i koji su benefiti kada se ova investicija završi?\nZorana Mihajlović: Gasovod Balkanski tok pušten je u rad na početku ove godine, čime je Srbija dobila još jednu rutu za snabdevanje gasom. To je važno za sigurnost snabdevanja, imajući u vidu i očekivanu veću potrošnju gasa zbog gasifikacije, kao i zbog potencijalne izgradnje novih gasnih elektrana.\nIpak, da bi Srbija bila energetski bezbedna neophodno je da imamo ne samo diverzifikaciju ruta, nego i diverzifi kaciju snabdevača. Zbog toga je važna izgradnja gasovoda Niš-Dimitrovgrad, za koji je obezbeđen novac, raspisani tenderi za izvođača i nadzor i na kojem će ove godine početi radovi.\nGasovod Niš-Dimitrovgrad trebalo bi da bude operativan sredinom 2023. i biće prvi gasovod kojim će u Srbiju moći da stiže gas i drugih snabdevača. Naš plan je da se povezujemo gasnim interkonekcijama sa svim susedima, kako bi Srbija bila energetsko čvorište i za gas, i za prenos električne energije. Gradiće se nova interkonekcija sa Republikom Srpskom, odnosno Bosnom i Hercegovinom, čime će i taj deo regiona biti priključen na gasovod Balkanski tok.\nU perspektivi, planiramo gradnju gasnih interkonekcija i sa Crnom Gorom, Rumunijom i Hrvatskom.\nČasopis Industrija: O gasifikaciji Srbije se govori unazad više od 15 godina. Šta je urađeno na polju gasifikacije, a šta tek treba uraditi ? I da li privrednici koji žele da koriste gas za svoju proizvodnju, a koji je svakako ekološki prihvatljiviji od nekih drugih izvora, mogu da očekuju neke beneficije ili povoljnije cene od trenutnih?\nZorana Mihajlović: Na gasifikaciji je moralo biti urađeno mnogo više u prethodnim godinama, i sigurno bismo danas imali veći procenat gasifikovanih domaćinstava od trenutnih 11,2 odsto ili blizu 280.000 domaćinstava.\nInsistiraćemo da se ti projekti sada ubrzaju. Gasifikacija je važna i zbog privrede, ali i zbog građana. Da se radilo brže u prethodnom periodu, danas bi ovaj energent bio više u upotrebi i u toplanama, ali i za individualna ložišta i imali bismo manje problema sa životnom sredinom.\nAli, to sve je iza nas, a u vremenu koje je ispred, učinićemo sve da Srbija ima dovoljno gasa, po nižim i održivim cenama i da se projekti gasifikacije brže realizuju.\nČasopis Industrija: Šta nam možete reći o Istočno-mediteranskom gasovodu i azerbejdžanskom gasu, TAP gasovodu, koji ste pominjali u jednom od intervjua? Kakva je realnost da umesto samo ruskog gasa u budućnosti imamo nekoliko ponuđača i snadbevača istim, što bi sigurno dovelo i do nižih cena ovog energenta za privredu i za građane?\nZorana Mihajlović: Da bi Srbija bila energetski bezbedna, neophodno je da imamo mogućnost da se snabdevamo gasom od dobavljača. Takođe, sa mogućnošću da dobijamo gas od različitih snabdevača i otvaranjem tržišta možemo da očekujemo potencijalno i niže cene gasa, posebno za industriju, jer su trenutno među najvišima u Evropi.\nGasna interkonekcija Srbija-Bugarska je važna, jer nam otvara mogućnost da se povežemo sa gasovodima na Južnom gasnom koridoru, i sa LNG terminalima u Grčkoj, ali i sa projektom koji je veoma važan za energetsku bezbednost celog regiona, a to je Istočno-mediteranski gasovod. Srbija prati sve što se dešava u vezi sa ovim projektom i različite potencijalne rute kojima bi taj gas mogao da dođe i do Srbije.\nZajedno sa predstavnicima Izraela, Grčke, Kipra, Bugarske, Severne Makedonije, Mađarske i Rumunije, učestvujemo u radu ad hoc radne grupe za unapređenje energetske saradnje i istraživanje mogućnosti gasovoda East-Med, koja je uputila i zajedničko pismo komesarki za energetiku EU u cilju dobijanja podrške za finansiranje projekta. Izgradnja ovog gasovoda trebalo bi da poveže gasna polja u regionu istočnog Mediterana sa Kiprom, Kritom, Grčkom i Bugarskom, i preko budućeg gasovoda Niš-Dimitrovgrad stigne do Srbije i regiona.\nKao što sam već rekla, naš strateški cilj u gasnom sektoru je povezivanje interekonekcijama sa svim susedima, što će značiti da svaki gas iz svakog izvora koji stigne do Srbije, istovremeno podigne energetsku bezbednost čitavog regiona.\nČasopis Industrija: Šta je, po Vašem mišljenju, do sada trebalo biti urađeno u sektoru rudarstva i energetike kako bismo se približili regulativama EU, a umesto toga smo tek na početku? I koji su Vaši planovi, vizija, očekivanja za budućnost\nenergetike i rudarstva - dok ste na čelu ovog ministarstva?\nZorana Mihajlović: U današnjem svetu, ko se ne menja taj ne samo da ne napreduje, nego i zaostaje. Upravo to se dešavalo sa Srbijom prethodnih godina u oblasti energeti ke, jer je energetika u Srbiji “spavala“, dok su se drugi transformisali i išli napred.\nZato su danas potrebne ogromne tehnološke i strukturne promene i investicije, kako bismo kao zemlja bili energetski bezbedni i mogli da držimo korak u privrednom rastu i konkurentnosti. Ovo je godina velikih promena u energetskoj politici naše zemlje, u kojoj smo doneli četiri zakona iz oblasti energetike i rudarstva i krećemo u izradu Nacionalnog plana za klimu i energetiku, nove strategije razvoja energetike.\nTakođe, pravimo i novi investicioni plan koji treba da omogući da, s jedne strane, imamo dovoljno energije, a s druge strane, da taj razvoj bude održiv. Više nijedna odluka u oblasti energetike i rudarstva ne može da se donese, a da to nije u skladu sa svim propisima i principima u oblasti zaštite životne sredine. Naša vizija je Srbija koja je energetski bezbedna, koja ima dovoljno energije dobrog kvaliteta. Da bismo to ostvarili, u narednim godinama moramo imati mnogo više investicija u ovom sektoru.\nTrenutno, učešće rudarstva i energeti ke u BDP iznosi oko pet odsto, a verujemo da sa dinamičnijim razvojem ovih sektora i novim investicijama, doprinos ovih sektora BDP može da iznosi i do 10 odsto. Za razliku od perioda od pre 20 ili 30 godina, više nije dovoljno samo da imate energiju, a da ne vodite računa o tome iz kakvih izvora ona dolazi. Zato smo rekli da je naš cilj zelena Srbija i da novi kapaciteti koji se grade moraju da budu povezani sa procesom dekarbonizacije i da nas približe klimatskoj neutralnosti .\nNovi investicioni plan direktno je povezan sa energetskom tranzicijom Srbije i vizijom zelene Srbije. On obuhvata projekte u svim oblasima iz resora vredne 17 milijardi evra, koji će biti predstavljeni i u posebnoj knjizi projekata. U oblasti elektroenergetike, planirana ulaganja i iznose više od sedam milijardi evra, oko tri milijarde evra u rudarstvu, a više od pet milijardi evra je vrednost projekatata u OIE, pre svega u solarne elektrane i vetroelektrane.\nSa očekivanim postepenim smanjivanjem proizvodnje energije iz uglja u narednim decenijama, izgradnja novih velikih i srednjih hidroelektrana i veće korišćenje obnovljivih izvora energije, kao i izgradnja gasnih elektrana, biće ključni za našu energetsku bezbednost.\nIzmeđu ostalog, u planu je izgradnja novih i revitalizacija postojećih hidroelektrana ukupne snage 3,5 GW, što uključuje izgradnju reverzibilne hidroelektrane (RHE) Đerdap na Dunavu, i RHE Bistrica, kao i novih HE srednjeg kapaciteta na rekama Drina, Ibar i Morava.\nPored toga, podsticaćemo investicije u razvoj obnovljivih, a posebno solarnih tehnologija i tehnologija akumulacije energije, proizvodnju opreme i komponenti, na bazi sirovina kojima raspolažemo u Srbiji, a nastojaćemo da nađemo svoje mesto i u razvoju zelenih vodoničnih tehnologija.\nSve to omogućava da se postepeno ulazi u proces dekarbonizacije u skladu sa prihvaćenim Pariskim klimatskim sporazumom, a da se obaveze u procesu EU integracija prihvataju i sprovode u održivim okvirima i u najboljem nacionalnom interesu.


Erdogan ponovio da iza ubistva ruskog ambasadora stoji Gulen\nFethullah Gulen, turski vjerski učitelj u egzilu u SAD, kojeg Ankara uptužuje za ubistvo ambasadora Karlova kao i pokušaj puča\nTurski predsjednik Recep Tayyip Erdogan rekao je u srijedu da je ubica ruskog ambasadora Andreja Karlova u Turskoj član pokreta vjerskog učitelja u egzilu u SAD Fethullaha Gulena, neprijatelja aktuelne turskih vlasti koga Ankara optužuje i za propali pokušaj puča u julu.\n"On je član terorističke organizacije FETO, nema razloga da se to krije", rekao je Erdogan na konferenciji za medije u Ankari, koristeći skraćenicu naziva Gulenove mreže. Erdogan je rekao da elementi ukazuju na to, navodeći mjesto gdje je obrazovan i njegove veze.\nŠef turske diplomatije Mevlut Cavusoglu još je sinoć, u razgovoru sa svojim američkim kolegom Johnom Kerryem, rekao da Moskva i Ankara "znaju" da je mreža Fethullaha Gulena iza tog ubistva.\nPortparol Kremlja je, međutim, rekao ranije danas da je važno da se sačekaju rezultati istražne grupe i da ne treba donositi prerane zaključke dok istraga ne utvrdi ko stoji iza ubistva ambasadora.\nMevlut Mert Altinas, 22-ogodišnji policajac van dužnosti, u ponedeljak je sa devet metaka ubio ruskog ambasadora u Ankari Andreja Karlova, prije nego što je i sam ubijen. On je uzvikivao "Bog je veliki", i da "ide u Siriju i u Alepo".\nGulen, koji od kraja 1990-ih živi u SAD odbacio je naovde rekavši je da je šokiran tim gnusnim činom i duboko rastužen zbog ubistva koje ni pod kakvii okolnostima ne opravdava.\nGulen je ranije odbacio i bilo kakvu umiješanost u propali puč u Turskoj 15.jula.\nU međuvremnu je Reuters objavio da tursko tužilaštvo posebno pokušava da ispita i zašto Mevlut Mert Altinas policajac ubica nije uhvaćen živ već je ubijen.\nInače turski su mediji ustvrdili da je Altinas 8 puta ranije bio u obezbjeđenju predsjednika Erdogana.\nDržavni mediji su objavili i da je broj uhapšenih u vezi sa ubistvom ambasadora Karlova od ponedjeljka porastao na 11.


Plakari, komode, stolovi\nKonform je firma posvećena poboljšanju kvaliteta domova, kancelarija i javnih prostora. Bavi se dizajnom i izradom nameštaja kao i njegovim projektovanjem i opremanjem. Osnivač firme je Nenad Mitrović koji je posle višegodišnjeg iskustva u sferi izrade enterijera 2002. godine odlučio da formalno uobliči svoj rad.\nVodeći računa o najsitnijim detaljima i konstantnim usavršavanjem u mogućnosti smo da garantujemo vrhunsku izradu i trajan kvalitet. Trudimo se da se naši proizvodi idealno uklapaju u svaki enterijer. Pružamo kompletnu uslugu projektovanja i montaže elemenata enterijera, od razgovora sa projektantima u birou, izrade skica i kompjuterske 3D prezentacije do dostave i sastavljanja nameštaja.\nNaša je želja da zajedničkim radom dođemo do jedinstvenih i originalnih ideja kreirajući ih prema potrebama, stilu života i individualnosti svakog klijenta. Konform neguje estetiku jednostavnosti forme i transparentnosti pojave dajući prostoru jedinstveni pečat.


PAZITE KADA NARUČUJETE HRANU ONLINE\nIzvor: Alo.rs/Novosti/I.T./Lokalne novine | Obrenovac, 08.05.2021.\nU Nacionalnoj organizaciji potrošača Srbije kažu da je u skladu sa zakonom da se artikli pred istekom roka trajanja nude na tržištu po sniženim cenama, ali da to mora da bude jasno naznačeno.\nSvi koji kupuju hranu preko Interneta treba da paze odakle naručuju, jer nisu svi trgovci registrovani i legalni.\nU 90 odsto slučajeva kod prehrambenih namirnica koje se prodaju na ovaj način, dešava se da je istekao rok trajanja. Ovo tvrdi predsednik Nacionalne organizacije potrošača Srbije, Goran Papović.\n- Na sajtovima koji to prodaju nelegalno, nikada nećete videti da li je rok istekao ili je pred istekom roka upotrebe, samo se vidi lepa slika i to jeste glavni problem - naglašava Papović. - Potrošači treba da budu oprezni bilo koju vrstu robe da kupuju preko interneta, jer je nelegalna onlajn prodaja uzela maha. Mi smo objavili listu od više od 300 lažnih prodavaca putem interneta, i mada onih koji prodaju hranu ima manji broj, mogu da izazovu ozbiljne posledice.\nSamo kupovinom kod registrovanih trgovaca kupac štiti svoje zdravlje i stiče pravo da vrati proizvod i prijavi prekršaj. Ako se desi da robu kojoj je istekao rok trajanja potrošač pazari na crno, onda nema mogućnosti da se bilo ko sankcioniše.\nS druge strane, postoje legalne radnje, poznate pod nazivom "autlet fud", koje jeftinije prodaju ispravnu robu pred istek roka trajanja. U Srbiji još uvek zvanično nema takvih prodavnica, ali se ovakva roba nudi putem pojedinih, retkih sajtova i profila na društvenim mrežama. Međutim, cene nisu značajnije povoljnije od onih koje se mogu naći u trgovinskim lancima. Megamarketi imaju praksu da, uglavnom prehrambene namirnice, prodaju na akciji pred istek roka trajanja.\nKoncept autlet prodavnica hrane je nešto drugačiji, taj rok pred istek je duži, a cene su nekad niže i do 90 odsto. Ovakve radnje u svetu već dugo postoje, a u regionu - od 2017. godine. Na našem tržištu, kupovinom na sajtovima koji jeftinije prodaju proizvode pred istekom roka, još uvek se ne mogu ostvariti značajnije uštede, kao što to, na primer, mogu potrošači u banjalučkom marketu autlet hrane.\nJedan domaći onlajn trgovac oglašava za 15 do 45 odsto jeftiniju prodaju proizvoda čiji rok trajanja ističe u narednih 30 do 90 dana. Tako 100 grama mlečne bele čokolade poznatog proizvođača košta 95 dinara, u odnosu na redovnu cenu koja je 159 dinara. Italijanska testenina od pirinča i kukuruza u pakovanju od 250 grama, može se kupiti na sniženju za 156 dinara, umesto za 275 dinara. U Banjaluci, u autlet fud marketu, koji je otvoren 2019. godine, 100 grama poznate čokolade sa lešnicima košta 69 dinara, kilogram čajne kobasice 450 dinara, a 500 grama sladoleda je 160 dinara, kada se njihova valuta konvertuje u dinare.\nJeftinija prodaja proizvoda pred istek roka, tema je polemike na društvenim mrežama, a učesnici, uglavnom, smatraju da veliki trgovinski lanci na srpskom tržištu uvoze i prodaju upravo takve proizvode, samo sa novim etiketama.\nMORA DA BUDE NAVEDENO\n- Trgovci mogu da prodaju robu po punoj ceni sve dok je u roku upotrebe, ali ukoliko je proizvod na akciji zbog skorog isteka roka, onda to mora da bude navedeno - objašnjava Mladen Alfirović iz NOPS-a. - U tzv. fizičkim prodavnicama, takav proizvod mora da bude jasno obeležen i izdvojen, sa naznakom šta je razlog sniženja. Uglavnom se prehrambene namirnice prodaju na ovakvim akcijama.\nKOD LEGALNIH MALO NEPRAVILNOSTI\nPoljoprivredna inspekcija je tokom prošle i u prvom kvartalu ove godine, u legalnim prodavnicama utvrdila mali procenat nepravilnosti koji se odnosi na prodaju prehrambenih namirnica sa isteklim rokom trajanja, i to kod malih trgovaca.\n- U pitanju su bili čips, krekeri, napolitanke i čokoladni proizvodi - navode u inspekciji. - Izdato je rešenje o zabrani prometa, a trgovac je odmah povukao hranu sa tržišta i obavestio Ministarstvo. Za ovu vrstu prekršaja Zakonom o bezbednosti hrane propisane su visine kazni, koje određuje sudija.\nU nadležnosti poljoprivredne inspekcije nije kontrola nelegalnih prodavnica.


Naslovna/Banjaluka/Pogledajte kako izgleda novoizgrađeni “Banjaluka most”\nUz vatromet i prisustvo brojnih posjetilaca svečano je otvoren novi “Banjaluka most” na lokaciji nekadašnjeg Zelenog mosta.\nMost su, paljenjem svjetla, svečano otvorili Igor Radojičić, gradonačelnik Banjaluke i Milorad Dodik, predsjedavajući Predsjedništva BiH.\n“Želja nam je da uradimo što je moguće više, jer sve nije moguće uraditi, želja nam je da ovaj grad bude prepoznat od mnogih kao ugodno mjesto za život”, rekao je Dodik i zhvalio Radojičiću jer unosi poseban elan u rješavanje svih problema i što sa svojim saradnicima i institucijama Srpske ima odgovore na mnoge izazove.\nOn je naveo da je sa Radojičićem dogovorio da se novi most zove “Banjaluka most” i da odražava snagu i ljepotu grada i da se nada da će prijedlog biti podržan.\nBanjaluka BiH gradonačelnik Milorad Dodik most\n12 ulica biće bez struje u petak\n“Ćevap fest” 18. i 19. maja, zainteresovani da se prijave za učešće


Preduzeća se razdužuju a država zadužuje - Biznis i Finansije\nHome\tVesti\tPreduzeća se razdužuju a država zadužuje\nSrbija je 2013. godinu završila sa spoljnim dugom u iznosu od 25.842 miliona evra. On je povećan za 317 miliona evra u decembru, u odnosu na novembar, te je u odnosu na kraj 2012. godine ukupan spoljni dug povećan za 121 milion evra (inače bi, bez promene u decembru, bio smanjen za 196 miliona evra), prenosi makroekonomija.org.\nDevizne rezerve na kraju 2013. godine iznosile su 11.189 miliona evra i povećane su za 827 miliona, u odnosu na novembar, a za 275 miliona evra u odnosu na kraj 2012. godine. Neto spoljni dug, kao razlika između duga i deviznih rezervi NBS, iznosio je 14.653 miliona evra i smanjen je za 510 miliona evra, u odnosu na novembar 2013, i za 154 miliona evra, u odnosu na kraj 2012. godine.\nDugoročni spoljni dug iznosio je 25.630 miliona evra, a kratkoročni 212 miliona evra, na kraju 2013 godine. Dugoročni dug je tokom 2013. godine povećan za 402 miliona evra, a kratkoročni je smanjen za 281 milion evra.\nJavni spoljni dug je iznosio 13.173 miliona evra, a privatni 12.669 miliona evra. Tokom 2013. godine javni spoljni dug je povećan za 986 miliona evra, a privatni dug je smanjen za 865 miliona evra.\nUnutar javnog duga obaveze prema MMF-u su tokom 2013. godine smanjene za 692 miliona evra, sa 1.389 na 697 miliona evra.\nSpoljni dug banaka iznosio je 3.400 miliona evra na kraju 2013. godine i smanjen je za 700 miliona evra, a spoljni dug preduzeća iznosio je 9.267 miliona evra i smanjen je za 167 miliona.\nNa osnovu dinamike duga, koji je od 2000 godine (11.659 miliona evra) do 2008. godine (21.801) skoro udvostručen, a zatim za 5 godina povećan za 4.042 miliona evra, u čemu je u 2013. godini povećan samo za 0,5%, i to zbog izdavanja međunarodnih obveznica u decembru, možemo konstatovati da je došlo do završetka procesa zaduživanja. Preduzeća i banke se godinama unazad razdužuju, a videćemo tokom 2014. godine da li je moguć dalji rast javnog spoljnog duga.


U Šid dolazi najveća kompanija za proizvodnju stočne hrane na Balkan | Moj grad SM\nNaslovna SREM ŠID U Šid dolazi najveća kompanija za proizvodnju stočne hrane na Balkan\nU Šid dolazi najveća kompanija za proizvodnju stočne hrane na Balkan\nOpština Šid potpisala je ugovor o otuđenju građevinskog zemljišta u korist UBM FEED d.o.o. – najveće kompanije za proizvodnju stočne hrane na Zapadnom Balkanu.\nPredsednik opštine Šid Zoran Semenović kaže da je i te kako zadovoljan novom investicijom na teritoriji njihove opštine, a nova kompanija će se nalaziti u industrijskoj zoni Adaševci.\nOn je rekao da je ovo druga grinfild investicija u opštini Šid u zadnjih godinu dana, vrednost investicije je 20 miliona evra, a pogon će početi sa radom najkasnije do 2022. godine i uposliće u prvoj fazi više od pedeset radnika, dok je u planu da kada kompanija bude radila punim intenzitetom, zapošljava 110 radnika.\nFabrika iz Mađarske, najveća kompanija za proizvodnju stočne hrane na zapadnom Balkanu UBM doo, koja proizvodi i hranu za domaće životinje, kupila je u Šidu od Direkcije za državnu imovinu na osnovu odluke Vlade Srbije, 20 hektara zemljišta u industrijskoj zoni KO Adaševci, koja se nalazi u blizini auto-puta, kaže Semenović.\n“Kompanija planira da investira 20 miliona evra u njihov proizvodni pogon. U prvoj fazi uposliće 50 ljudi, a kada okončaju sve radove i više od 110 radnika. U ovoj godini firma će uraditi kompletnu pripremu terena, počeće sa izgradnjom fabrika, silosa, pomoćnih zgrada i sve infrastrukturne radove, te će već iduće godine početi sa radom“.\nU zoni u Adaševcima posluje još i firma „Termovul“ iz Austrije, koja uskoro počinje sa probnom proizvodnjom termoizolacionih materijala.\n“Imamo i pismo o namerama još nekoliko kompanija, sa kojima se nadamo da ćemo u narednih pola godine završiti papirologiju oko kupovine parcela i da i te kompanije počnu sa radom“, ističe Semenović.\n“Sa dolaskom „Termovula“, koja je takođe grinfild investicija i izgradnjom njihove fabrike, zona je „živnula“ i dolaze svi ostali i svih oko 80 hektara korisnog, upotrebljivog zemljišta u radnoj zoni biće angažovano i upotrebljeno do kraja godine, veoma sam optimističan, jer je reč o izuzetnoj lokaciji, prvoj na ulasku u Srbiju, odmah uz autoput i ovo je odlična vest za Šiđane”, rekao je on.\nOsim zapošljavanja ljudi, što je uvek dobrodošlo,glavni benefit dolaska nove kompanije imaće ratari i manji poljoprivredni proizvođači, napominje Semenović, jer će nastati tržišna utakmica i konkurencija otkupljivača za njihovim poljoprivrednim proizvodima, što je vrlo važno.\n“Kompanija će otkupljivati soju, pšenicu, kukuruz i sve potrebno od poljoprivrednika za proizvodnju stočne hrane“, kaže predsednik opštine Šid.\nPrethodni tekstŠiđani ne daju Galeriju “Sava Šumanović”\nSledeći tekstSrem Eaton srušio lidera


Submarine i Sergej Trifunović: Za dobar burger je potrebna doza humanosti | CityMagazine\nČuveni beogradski burger bar Submarine je u saradnji sa poznatim glumcem Sergejom Trifunovićem pokrenuo humanitarnu akciju Happy burger.\nSergej Trifunović se ovoga puta oprobao u ulozi chefa i koristeći domaće sastojke osmislio je prvi burger u Srbiji koji ima za cilj prikupljanje sredstava za pomoć mališanima kojima je potrebno lečenje u inostranstvu.\nOd svakog prodatog burgera Submarine donira 150 dinara Sergejovoj humanitarnoj organizaciji „Podrži život“. Submarine je na ovaj način želeo da pokrene svest o važnosti darivanja i pružanja pomoći onima kojima je to najpotrebnije, a ujedno i poziva čitaoce City Magazina da poruče Happy Burger i budu deo njihove humane priče.\nReska penušavost novogodišnjih trenutaka burgeri · humanitarna akcija · sergej trifunović


SAD prijete sankcijama onima koji kupuju naftu od IS\nSADnajavile su da bi mogle uvesti sankcije onima koji kupuju naftu od militanata Islamske države (IS) u nastojanju da se poremetiti ono što smatraju glavnim izvorom finansiranja ekstremista sa prihodom, od po kako se procjenjuje, milion dolara dnevno.\nGovoreći u četvrtak, 23. oktobra u Carnegie međunarodnom centru za mir u Vašingtonu, podskekretar američkog ministarstva finansija David Cohen izjavio je da Vašington intenzivira fokus na podrivanje finansija IS.\n"Posrednici, trgovci, rafinerije, transportne kompanije, i bilo ko drugi ko radi sa naftom ISIL-a (IS) treba da zna da vrijedno radimo na identifikoavnju, i da imamo oruđe kako bi ih zaustavili", rekao je Cohen.\nOn je rekao da militanti generišu desetine miliona dolara mjesečno kroz kombinaciju prodaje, otkup, iznude i drugih kriminalnih aktivnosti uz podršku bogatih donatora.\nNafta je posebno ključni izvor finansiranja, rekao je Cohen.\nIS je stavila pod svoju kontrolu velike terirorije Iraka i Sirije posljednjih mejseci.\nKoalicija predvođena SAD već mjesec dana izvodi vazdušne udare na položaje IS.


o produženju roka Javnog poziva\nza odabir korisnika grant sredstava "Podrška razvoju Kantona" za 2022. godinu\nMinistarstvo privrede Tuzlanskog kantona je 13.06.2022. godine objavilo Javni poziv za odabir korisnika grant sredstava "Podrška razvoju Kantona" za 2022. godinu . Zbog ukazane potrebe produžava se rok za podnošenje prijava na navedeni Javni poziv do 15.07.2022. godine.\nMinistarstvo privrede Tuzlanskog kantona obavještava sve zainteresirane da je objavljen Javni poziv za kandidovanje programa utroška sredstava Trajnog revolving fonda kod Union Banke d.d. Sarajevo, Federalnog ministarstva energije, rudarstva i industrije za dugoročno finansiranje projekata putem dodjele kredita za 2022. godinu.


Odlična saradnja seljačkih stranaka - Svrljiske novine\nOdlična saradnja seljačkih stranaka\nUjedinjena seljačka stranka potpisivanjem sporazuma o saradnji sa Slovenskom ljudskom strankom na korak od priključivanja asocijaciji seljačkih stranaka na nivou Evropske unije.\nKontakt ovih stranaka uspostavljen je početkom ove godine, gde je najpre jasnom slikom i pogledom na poljoprivredu a sve zarad poboljšanja trenutne situacije i podsticaju poljoprivrede i poljoprivrednika, potpisan protokol o saradnji. U ime Slovenske ljudske stranke (SLS) protokol je potpisao član glavnog Odbora SLS, gospodin Franc Hudoklin, inače župan u opštini Šjentjernej, dok je u ime Ujedinjene seljačke stranke, protokol potpisao predsednik Milija Miletić.\nPosle obostrane posete i upoznavanju sa trenutnom situacijom u poljoprivredi, čelni ljudi stranaka rešili su da potpišu sporazum o saradnji, u nadi da će zajedničkim snagama poljoprivredu vratiti u onaj položaj koji zaslužuje. Sredinom oktobra ove godine na inicijativu političkog savetnika SLS – a Docenta dr Peter Pavle Klasinka, održan je sastanak u Beogradu na kojem je dogovoren tačan datum potpisivanja sporazuma, što bi konkretno za Ujedinjenu seljačku stranku značilo – dobijanje statusa kandidata, kasnije i priključivanju asocijaciji seljačkih stranka na nivou Evropske unije.\nSamim tim Ujedinjena seljačka stranka bi u narednom period, zajedno sa Slovenskom ljudskom strankom konkurisala na određenim projektima kod predpristupnih fondova Evropske unije namenjenim za poboljšanje poljoprivrede – uvozom novih poljoprivrednih mašina, edukacijom poljoprivrednika u državama u okruženju, većim i povoljnijim subvencijama poljoprivrednim proizvođačima kao i stočarima koji uzgajaju više grla priplodne stoke i mnogim drugim povoljnostima.\n‘’Slovenska ljudska stranka odmah je prihvatila moj predlog o saradnji, jer kao i mi zastupa selo, seljaka i poljoprivrednika, a naša politika u tom pravcu je jasna, jačanjem poljoprivrede I poljoprivrednih proizvođača, jača se i država, rekao je predsednik Ujedinjene seljačke stranke Milija Miletić nakon održanog sastanka u Beogradu’’.\nPrevPrethodnaNaprednjaci proslavili krsnu slavu\nSledećaMlađe selekcije uspešnije od senioraNext


Bivši borci blokirali granični prijelaz Bijača, najavljene blokade i drugih puteva u FBiH - Klix.ba\nBivši borci blokirali granični prijelaz Bijača, najavljene blokade i drugih puteva u FBiH\n2.7.2018. u 12:42\nBivši borci nezadovoljni postupanjem federalnih organa vlasti blokirali su danas granični prijelaz Bijača. Pored toga, najavljene su blokade i drugih dionica puteva na teritoriji entiteta Federacija BiH.\nOd 12 sati bivši borci iz Federacije BiH drže blokiranim granični prijelaz Bijača koji se nalazi u u općini Ljubuški. Poručuju kako će blokade ovog prijelaza potrajati "sve dok budu mogli izdržati".\nDrago Grbavac iz Udruženja Zaboravljeni branitelji rekao nam je da bivši borci ostaju ustrajni u tri zahtjeva koja su uputili organima vlasti u Federaciji BiH prije godinu dana. Kako kaže, riječ je o javnom objavljivanju registra boraca, 6 KM po danu učešća u ratu bez diskriminirajućih odredbi iz važećeg zakona i ukidanju finansiranja boračkih udruženja na federalnom nivou.\n"Blokirat ćemo granični prijelaz Bijača sve dok budemo mogli. Ovdje su na nas dovozili policajce i pse. Mi smo se izborili da izađemo. Parlament FBiH je obećao da će za mjesec dana održati sjednicu, a oni nisu uradili ništa. Planiraju nas uvući u august kada idu godišnji odmori, a nakon toga slijedi izborna kampanja", kazao je Grbavac.\nIstiče kako bivši borci nisu budale i da su svjesni šta vlast radi te da oni nisu samovoljno izašli na ulice već su prisiljeni da to urade s obzirom na to da vlasti nemaju nikakvog sluha za njih.\n"Najavljene su blokade i drugih dionica. Nismo stupili u kontakt s tim ljudima, ali je najavljeno da će to biti žešće. Mi to ne želimo i nije nam drago zbog toga, ali oni nas očito pokušavaju izigrati. Mi se više nećemo dati jer prešli su svaku mjeru", zaključio je Grbavac.\nNa ostalim graničnim prijelazima zadržavanja su do 30 minuta.\nborci granični prijelazi protesti\nVlasnici hotela Emiran i pumpe Umax Group u Sarajevu osuđeni na po 13 godina zatvora\n02.07.2018. u 12:44\nSnajperista ubio gradonačelnika filipinskog Tanuana prilikom intoniranja himne\n02.07.2018. u 12:30


Bajden: "Uporno sam govorio da naša misija u Avganistanu treba da bude kontrateroristička, a ne da gradimo naciju" - Naši u svetu\nObjavljeno 17/08/21 u 08:30\n“Uporno sam govorio dugi niz godina da naša misija u Avganistanu treba da bude kontrateroristička, a ne da gradimo naciju”, izjavio je Bajden i dodao da je, dok je bio potpredsednik u vreme administracije Baraka Obame, uvek bio protiv povećanja prisustva SAD u Avganistanu, preneo je Si-Bi-Es.\n“Ove pretnje zahtevaju našu pažnju i resurse”, izjavio je Bajden.\n“Kada sam se susreo sa avganistanskim predsednikom Ašrafom Ganijem u junu u Beloj kući, pričali smo otvoreno. Razgovarali smo o tome da li je njihova vojska spremna da se bori u građanskom ratu kada mi odemo, da li njihova vlada želi da se bori protiv korupcije. Ništa nisu uradili. Gospodin Gani me je uveravao da će se njihova vojska boriti”, nastavio je Bajden.\n“Njihova vojska je brojala 300.000 ljudi, dali smo im oružje, plate, dobijali su pomoć iz vazduha. Da li smo im šansu, ali nismo mogli da im damo volju da se bore”, dodao je Bajden i rekao da ne želi da više vidi nadgrobnih spomenika na vojnom groblju u Arlingtonu u Virdžiniji.\nDodao je da čvrsto stoji iza odluke da povuče američke trupe iz Avganistana, ali i da “nikada ne postoji dobro vreme za povlačenje”.\n“Posle 20 godina naučio sam na teži način da ne postoji dobro vreme za povlačenje američkih snaga”, naglasio je Bajden.\n“Pogrešno je narediti američkim trupama da se bore kada avganistanska vojska to neće”, poručio je Bajden.\n“To ne zaslužuje naša vojska. Kada sam se kandidovao za predsednika obećao sam da ću rat privesti kraju…”, dodao je Bajden.\n“Nastavićemo da podržavamo Avganistance kroz diplomatiju, zagovaraćemo ljudska prava u toj zemlji, prava žena i devojčica. Međutim, rešenje nije beskonačni ratni sukob, nego diplomatija, ekonomija i pozivanje međunarodne zajednice da nam se priključi”, zaključio je Bajden.


Foto: Ilustracija | EU želi SAD na svojoj strani u dijalogu BG - PR\nTanjug 14.07.2020 21:06\nNavodi se da EU ima mandat dobijen od UN da bude glavni pregovarač u procesu, ali i da se kredibilitet glavnog posrednika zasniva na činjenici da se i Beograd i Priština nalaze u Evropi i uevrointegracionim procesima sa željom da postanu deo EU.\nU trenutku kad je sastanak predsjednika Srbije i Kosova u Vašingtonu otkazan, a EU objavila da je došlo do nastavka dijaloga i zakazala sastanak u Briselu na najvišem političkom nivou, iz SAD su stigle riječi podrške.\nSpecijalni izaslanik predsednika SAD Ričard Grenel poručio je relativno pomirljivo da se Vašington više bazira na ekonomskim aspektima odnosa Beograda i Prištine, dok je na EU da vodi politički dio dijaloga.\nKritike se odnose i na činjenicu da se proces koji za cilj ima sveobuhvatnu normalizaciju odnosa Beograda i Prištine ne može voditi paralelnim kolosijecima već da se mora "integrisati u jedan" kako bi bio uspješan i održiv.\nI dok se administracija predsjednika Donalda Trampa ne izjašnjava o saradnji sa Briselom u procesu nastavka dijaloga, iz EU poručuju da su njihova vrata uvek otvorena za američku podršku u postizanju konačnog sporazuma između Beograda i Prištine.\nDodaje se da su predstavnici i Prištine i Beograda u pripremi za nastavak dijaloga pokazali političku volju i opredijeljenost za ponovni pokušaj dolaska do pravno obavezujućeg sporazuma koji bi riješio sva otvorena pitanja dve strane.\nOcjena EU je da se uz političku volju obje strane i angažman do finalnog sporazuma između Beograda i Prištine može doći u narednim mjesecima.\nPored volje i konstruktivnosti sa strane Beograda i Prištine, EU bi svakako želela da vidi i Vašington na svojoj strani kako bi se ojačao uticaj transatlantskih partnera na rješavanje jednog od zajedničkih strateških ciljeva - mirnog i prosperitetnog Zapadnog Balkana u EU.\nSAD Evropska unija Beograd Priština Srbija Kosovo i Metohija


Današnja scena iz Inđije IZNENADILA I METEOROLOGE: Izgledalo je kao TORNADO, evo šta je u stvari i zašto bi trebalo da se na to navikavamo\nSnažni i razorni udari vetra koji su oko podneva zahvatili delove Vojvodine, učinili su da se građani Inđije koji su se u tom trenutku našli van osećaju kao da je pred njima tornado!\nPočetak novembra podsetio nas je da samo duboko zakoračili u jesen, a sudeći prema najavama meteorologa narednih dana bićemo u pravom vremenskom toboganu, te ovakve pojave kao u Inđiji ne bi trebalo da nas iznenade!\nNaime, prema jučerašnjem upozorenju Republičkog hidrometeorološkog zavoda, olujna košava povremeno sa udarima od preko 24 metara u sekundi najavljena je bila za juče i danas, u prvom delu dana u južnom Banatu.\nTornado u Inđiji\nDa su se upozorenja meteorologa ostvarila, svedoči snimak koji je osvanuo na Tviteru, gde je građanin Inđije opisao nevreme nalik na tornado. Ne samo da je vetar nosio sve pred sobom, već je delovalo kao da su se zastrašujuće tamno sivi oblaci spojili sa zemljom.\nKako je za "Blic" objasnio meteorolog Đorđe Đurić, u Inđiji se dogodila interesantna situacija koja nije uobičajena za ovaj period godine.\n"Nebo se spustilo"\n- Na snimku se vidi da je olujni vetar toliko snažan da je podigao prašinu i lišće sa zemlje, te zbog toga deluje kao da je o tornadu reč. Radi se o nestabilnosti vremena koja je nastala usled snažnog ciklona sa Zapada Evrope pod čijim svom uticajem već danima, i tople vazdušne mase koja nam dolazi sa severa Afrike i Mediterana. Pored toga, ogromna je vlažnost vazduha i sve su to uslovi koji dovode do ovakve nestabilnosti vremena - navodi meteorolog Đurić.\nOn dodaje da je nestabilnost u vidu lokalnih pljuskova sa grmljavinom i naletima olujnog vetra, zahvatila veći deo Srema i delove severno od Beograda, te da se očigledno epicentar nevremena dogodio baš na području Inđije.\nSutra proleće, ali samo na kratko\nIpak, kako kaže naš sagovornik vetar je u slabljenju, a sutra nam stižu lepe vesti kada je o vremenu reč, te da ćemo uživati u pravom prolećnom danu.\nNarednih dana nestabilo, ali natprosečno toplo\n- Olujni udari vetra već su u slabljenju i oblaci se premeštaju dalje na istok, dok na sa zapada stiže razvedravanje, te se do kraja dana ne očekuje bitnije promena vremena. Sutra nas očekuje sunčan i topao dan u našoj zemlji, sa najvišim dnevnim temperaturama između 20 i 25 stepeni - kaže Đurić i dodaje da su te vrednosti znatno iznad proseka, imajući u vidu da su prosečne temperature za početak novembra 13, 14 stepeni.\nMeđutim, ni sutra nas neće zaobići nešto znažniji naleti vetra, a kako nam je objasnio meteorolog reč je o vetru toplog karaktera, tačnije o južnom vetru koji je, inače, poznat kao ozloglašeni jer utiče na raspoloženje ljudi.\nKošava će i danas dostizati udare OLUJNE JAČINE, a a evo da li je ISTINA ILI ZABLUDA da traje 3, 7 ili 21 dan uzastopno\nUDARI VETRA I PREKO 86 KILOMETARA NA ČAS Spremite se za košavu preko vikenda, a evo kakvo nas vreme posle čeka\nDobra vest je da vetar prestaje već u sredu, ali uživanje u vedrom i sunčanom vremenu biće kratkog daha.\n- U sredu vetar prestaje da duva, ali ćemo imati češća naoblačenja sa kišom i pljuskovima. Treba očekivati i blaži pad temperature, ali će i dalje biti natprosečno toplo sa temperaturama od 14 do 23 stepena - rekao nam meteorolog Đurić i zaključio da nas takvo vreme očekuje do vikenda.\nolujni udari vetra


Vesti online / Vesti / Srbija / Dodik: Autoput kroz Grdelicu uspeh koji se čekao decenijama\nPredsedavajući Predsedništva BiH Milorad Dodik poručio je sinoć da je otvaranje južnog kraka Koridora 10 veliki događaj za Srbiju, uspeh koji se očekivao decenijama i doprinosi integraciji čitavog regiona na dobrobit svih koji u njemu žive.\n- Sigurno bi generacija koja se nalazi na čelu Srbije bila srećnija da je to neko uradio pre njih, ali uspešni političari se mere onim što ostave iza sebe, a ne samo onim šta pričaju - istakao je on.\n- Ovo je integracija Srbije, Severne Makedonije, čitavog regiona na dobrobit svih ljudi. Ovo je nešto što menja perspektivu ovog naroda i ove države - rekao je Dodik.\nZahvalio je na pozivu da bude deo svečanog istorijskog trenutka, jer će u analima Srbije ovo ostati zabeleženo kao veliki uspeh ove generacije, na čelu sa predsednikom Vučićem.


Opozicija nezadovoljna ekspozeom, neće podržati Vladu | Srbija izbori 2020\n» Opozicija nezadovoljna ekspozeom, neće podržati Vladu\nOpozicija nezadovoljna ekspozeom, neće podržati Vladu\nPoslanici opozicija kažu da nisu zadovoljni ekspozeom koji je u Skupštini Srbije predstavila mandatarka Ana Brnabić. DS, LDP, SDS, Dveri i DSS kažu da neće podržati Anu Brnabić.\nPoslanici Nove Srbije - Pokreta za spas Srbije ocenili su da je ekspoze kandidatkinje za premijera Ane Brnabić, bez veze sa realnošću u Srbiji i da vlada sa njom na čelu vodi zemlju u kolonijalnu budućnost.\n"Mandatarka je ekspoze posvetila digitalizaciji Srbije, a pola Srbije nema kanalizaciju", istakla je šefica te poslaničke grupe Sanda Rašković Ivić.\nPrema njenoj oceni, ekspoze je spisak lepih želja - bez važnih pitanja kao što su socijalna, prosveta, kultura, medijske i slobode u opšte.\n"Ovo je vlada uništenja i propasti Srbije. Glas za nju je glas za uništenje", ocenila je Rašković Ivić.\nPrema njenim rečima, vlada nije projektovana da izdrži ceo mandat, a o tome da li će izdržati odlučiće predsednik Srbije Aleksandar Vučić.\nPoslanik tog pokreta Đorđe Vukadinović rekao je da je jedino tačno iz ekspozea da će to biti vlada kontinuiteta sa vladom Aleksandra Vučića.\n"To će biti nastavak pogrešnog kursa", rekao je Vukadinović, ocenjujući da je odluka o personalnim rešenjima u vladi "skandalozna".\nDosta je bilo: Ekspoze spisak obećanja\nU ekspozeu mandatarke za sastav Vlade ima najviše mesta koja se tiču obećanja i stvari koje treba realizovati, i to slušamo već dugo, ne samo u poslednjih pet godina, izjavio je šef poslaničke grupe Pokreta Dosta je bilo Saša Radulović.\nJedno od njih je i obećanje o zakonu o ispitivanju porekla imovine, svi ga pominju, a nikako da dođe na dnevni red, rekao je Radulović na sednici Skupštine Srbije na kojoj se raspravlja o izboru nove Vlade Srbije.\nOn je istakao da ova Vlada postoji pet godina i da je zato njihovo stalno optuživanje onih koji su bili pre izgubilo smisao, isto kao i "govoriti danas o tome da je sprečen bankrot države pre pet godina".\nKako je država spasena od bankrota, kad je javni dug tad bio kudikamo manji, i kamate kudikamo manje, upitao je Radulović.\nOn je mandatarki zamerio što u ekspozeu tvrdi da će se zalagati da znanje bude najviša vrednost, i zapitao kako je onda, ako stvarno to želi, sastavila Vladu i šta kvalifikuje te ljude za ministarske funkcije.\nRadulović je upitao kakve veze ima Aleksandar Vulin sa odbranom, Zoran Đorđević sa socijalnom zaštitom, Aleksandar\nAntić sa energetikom, Zorana Mihajlović sa saobraćajem, Branko Ružić sa državnom upravom, Nenad Popović sa inovacijama...\nSDS: To je vlada kontinuiteta, ni reči o slobodi medija\nŠef Poslaničke grupe Socijaldemokratske stranke (SDS) Marko Đurišić rekao je da poslanici te stranke neće podržati novu vladu, jer je to vlada kontinuiteta.\n"Bojimo se da će se nastaviti urušavanje vladavine prava i nezavisnih institucija, a da će izostati borba protiv kriminala i korupcije", rekao je Đurišić u parlamentu.\nOn je naglasio da u ekspozeu nije bilo ni reči o slobodi medija.\n"Jasno je samo da je politička moć sa vlade prešla na predsednika", rekao je Đurišić.\nDveri: Ekspoze kao školski sastav\nPredsednik Pokreta Dveri Boško obradović rekao je da je ekspoze mandatarke Ane Brnabić "simpatičan literarni sastav na nivou srednje škole".\n"Ako se neka rešenja mogu prihvatiti, to je pitanje zašto nisu sprovedena u proteklih pet godina", upitao je Obradović i dodao da je ekspoze "zamajavanje".\nOn je novinarima u Skupštini Srbije rekao da će Brnabić biti ikebana i "ženski Mirko Cvetković", dok će Aleksandar Vučić i dalje biti premijer. Obradović je kazao da se danas ne raspravlja o novoj vladi, već o četvrtoj vladi Aleksandra Vučića. Dodao je da je "jasno da će Srbija imati dvoglavog" premijera i da će "Ana Brnabić voditi ekonomski, a Ivica Dačić politički deo".\nZamerke iz DS-a i LDP-a\nŠef poslaničke grupe Demokratske stranke Goran Ćirić izjavio je da neće podržati izbor Ane Brnabić, kojoj je zamerio zbog toga što u ekspozeu nije bilo reči o ljudskim slobodama i demokratiji.\nĆirić je rekao da je Brnabić samo u jednoj rečenici pomenula dijalog o problemima u društvu i ocenio da u ovakvoj atmosferi nema pravog dijaloga.\nBrnabić ni reč nije izgovorila o davljenju novinara i fotoreportera pred Skupštinom Srbije, rekao je Ćirić, koji je buduću premijerku pozvao da pokaže hrabrost tako što će štititi sve građane, bez obzira da li su članovi SNS.\nU ekspozeu nema poteza koji bi na efikasan način presekli sve agonije sa kojima se zemlja suočava, rekao je Jovanović.\nOn je istakao da je za te agonije Ana Brnabić najmanje odgovorna i da mu ne pada na pamet da na nju baca kamenje zbog Kosova, Bosne i devedesetih godina.\nOna, međutim, dolazi na mesto premijera i mora biti spremna da nosi teret te prošlosti, kazao je Jovanović, dodavši da LDP može da podrži samo onu politiku koja je deo programa te stranke.\nDSS: Vlada koalicionog namirenja\nDemokratska stranka Srbije glasaće protiv izbora Vlade Srbije, jer će to biti vlada kontinuiteta i koalicionog namirenja, izjavio je poslanik te stranke Dejan Šulkić.\nŠulkić je novinarima u Skupštini rekao da je ekspoze Ane Brnabić "uža verzija" ekspozea Aleksandra Vučića iz 2016. godine te da će nova vlada biti vlada kontinuiteta i da će zato gradjani i dalje teško živeti.\nOn je ocenio i da je sastav nove vlade dogovoren bez mandatarke Brnabić i da je isti kao i prethodna uz samo dva nove ministra Branka Ružića i Gorana Trivana koji su dovedeni zbog "namirivanje pobunjeničkog dela Socijalističke partije Srbije".\n"Ovo je repriza, osim što je mandatarka druga ličnost", rekao je Šulkić.\nŠešelj: Da li je mandatarka u sukobu interesa?\nPredsednik Srpske radikalne stranke Vojislav Šešelj izjavio je da je vlada Ane Brnabić neprirodno stanje koje ne odgovora normalnim uslovima u parlamentarnim demokratijama i upitao mandatarku da li je u sukobu interesa.\n"Kada politička partija ide na izbore podrazumeva se da izabere najbolje iz svojih redova i medju njima izabere i ministre. Vi ste za ministre predloži ljude koji nisu ni u jednoj partiji kao da je to pohvalno", rekao je Šešelj i podsetio da od 22 ministra, samo njih sedam je član neke političke stranake.\nOn je upitao članove vladajuće Srpske napredne stranke zbog čega su išli na izbore i, kako je rekao, lepili plakate.\n"Kako možete da izaberete ministre ako nisu lepili plakate. Setite se Aleksandra Vučića", rekao je Šešelj, aludirajući na plakate koje je Vučić lepio u beogradskom Bulevaru Zorana Đinđića. Na prozivku poslanice SNS Marije Obradović, Šešelj je odgovorio: "vi što ste nas nazvali majmunima sve više ličite na nas".\n"U parlamentarnim stvarima se ovakve stvari ne dešavaju. Ministri moraju odgovarati svojoj partiji a ne samo svojoj pameti", kazao je Šešelj i naveo da zbog toga postoji opasnost za Srbiju po pitanju stavova u vezi sa Kosovom, NATO...\nOn je kazao da nikad ne bi dao mandat Ani Brnabić jer je to vlada nad kojom nema kontrole.\n"Ne preti joj (vladi) kuka i motika, ali koja je garancija da se ova vlada neće okrenuti protiv parlamentarne većine", upitao je Šešelj.\nŠešelj je naveo da Ana Brnabić ima prekršajnu prijavu zbog vožnje pod dejstvom alkohola što je ona potvrdila, ali i upitao da li je u sukobu interesa jer je, kako je naveo, njen brat jedan od direktora u firmi ASEKO koja je angažovana da radi poslove za vladu.\nLSV: U ekspozeu ni reči o Vojvodini\n"Jasno je da nema zaokreta u odnosu na prošlu i protprošlu Vladu, jer ni ovog puta u ekspozeu ni jednom rečju nije pomenuta Vojvodina", rekao je u Skupštini Srbije predsednik Lige socijaldemokrata Vojvodine Nened Čanak.\nČanak kaže da se centralistički pristup Ane Brnabić vidi u njenom dosadašnjem delovanju kroz ukidanje škola sa manjim brojem đaka.\nPrama rečima Čanka, ta stranka će podrzati usvajanje zakona kojim će se onemogućiti prodaja zemlje strancima, što je Brnabić najavila u ekspozeu.\nPlaši, međutim, što je navedeo da će se to desiti u narednih 100 dana, a do 1. spetembra ima još 64 dana, rekao je Čanak, misleći na odredbe Sporazuma o stabilizaciji i pridruzivanju. Prema njegovim rečima, to bi značilo da će 36 dana biti moguće kupovati zemlju, a za to je dovoljno nekoliko sati.\nsrbijaizbori.com; vesti; reakcija; opozicije;


Nastavak predizbornih kampanja negativno utiču na glasače | Medija centar Beograd\nPočetna > MC press centar > Izbori > Parlamentarni izbori 2014. > Digitalni glas Srbije - Izbori 2014 > Nastavak predizbornih kampanja negativno utiču na glasače\nNASTAVAK PREDIZBORNIH KAMPANJA NEGATIVNO UTIČU NA GLASAČE\n15. mart 2014. godine\nDruštvene mreže pokazuju da su razgovori o izborima u Srbiji u porastu u poslednja 24 časa, ali i da negativno mnjenje prema i u vezi sa ovim izborima prati taj trend. Građani koji iskazuju negativne stavove prema izborima, političkim strankama u Srbiji i njihovim kandidatima, sve jasnije pokazuju da nisu zadovoljni slikom i stanjem u zemlji, kao ni izborom kandidata koji je u ovim izborima pred njih stavljen.\nKada je reč o samim izborima i diskusije na javnim mrežama oko te teme, tek 9% korisnika mreža u Srbiji ima pozitivan stav u vezi sa političkim izborima u ovoj zemlji i većina njih, jasno i otvoreno podržavaju jednu stranku ili kandidata. Velika većina građana Srbije, deli se ili na neodlučne i indiferentne na ove izbore, ili na one sa negativnim stavom prema izborima i kandidatima stranaka uopšte. Štaviše, u odnosu na analizu u prethodnim danima, taj negativan stav je pojačan i mnogi korisnici mreža koriste vrlo slikovit rečnik u opisivanju svojih negativnih mišljenja o tome, a neki navode i razloge za to.\nPo analizi uzorka od pet stotina tvitova i poruka sa javno dostupnih online foruma, 51% građana Srbije koji imaju negativan stav prema ovoj vreloj temi navode, kao i u petak, cenu izbornog procesa, kao i ekononomsko stanje građana i zemlje kao najveći razlog za negodovanje. Ta dva razloga gotovo da dele prvo mesto za podsticaj negativnog mnjenja, ali se pokazalo i da činjenica da mnogi kandidati i stranke nastavljaju svoju kampanju na Internetu i putem drugih, navodno dozvoljenih, kanala dan pred izbore, jasno utiče na porast negativnog mnjenja. Nemalo građana je izrazilo da upravo zbog toga neće glasati ni za koga, a mnogi govore i da “jedva čekaju da izbori prođu”.\nNeodlučnih ili nezainteresovanih za izbore je takođe puno. Oko 40% građana, prema onome što kazuju mreže, gde treba imati na umu da je reč o građanima od 15 do 45 pa nisu svi na biračkom spisku u ovim izborima, smatra ili da nema opciju, da nema svrhe glasati jer su “svi isti”, ili da će u poslednjem trenutku odlučiti da li uopšte da izađu na glasanje i za koga će onda glasati.\nKada je reč konkretno o odvojenom uzorku koji je uzet sa mreža za procenu izlaznosti i naklonosti prema kandidatima među onima koji su izrazili da će glasati, stvari stoje malo drugačije. 22,2% građana koji o toj temi govore, izjasnili su se da će sigurno izaći na glasanje, preko 80% njih zna za koga će glasati i o tome otvoreno govore, dok ostalih dvadesetak odsto govore o tome koliko je važno izaći na glasanje, zbog čega i pozivaju svoje sugrađane da izađu da glasaju u nedelju, 16. marta.\nNa mrežama, i po ovom uzorku na dan pred glasanje, čak 44,5% građana govori da neće izaći na glasanje, mnogi od njih usput iskazujući i bes prema stanju u zemlji ili konkretno prea kandidatima. U ovom zasebnom uzorku, nekih 33.3% građana ostaju neodlučni po pitanju izbora kandidata za glasanje ali većina njih potvrđuje da će i pored neodlučnosti izaći na glasanje.\nPo svim istraživanjima koje je tim Digitalnog glasa sproveo na osnovu validnih uzoraka sa javno dostupnih društvenih mreža i online foruma, na ove izbore izaćiće preko 55% građana da glasa, a subotnji rezultati pokazuju da će biti znatno manje poništenih listića nego u izborima 2012. godine, kao i da će dve “autsajderske” stranke ili koalicije najverovatnije preći cenzus, što se po ranijim istraživanjima drugih nije očekivalo. Negativne kampanje kao i nastavak kampanja alternativnim kanalima tokom predizborne tišine u mnogo tome, po javnom mnjenju sa Interneta, doprinose tome.\nDigitalni glas će nastaviti sa analizom u toku predizborne noći bez prestanka, a od nedelje u 6 časova redovno će i na svaka 3 sata objavljivati rezultate analize, eventualnih neregularnosti i drugih novosti koje građani budu objavljivali na Internet kanalima.


Hamilton: Sve je funkcionisalo ovog vikenda!\nLuis Hamilton rekao je da je srećan zbog pobede u trci Formule 1 za VN Italije u Monci i da naveo da nemačka ekipa ima jači motor od italijanske ekipe. Hamilton o zvižducima: Volim strastvene navijače! Britanac slavio u Monci, ali čeka nas još mnogo uzbuđenja do kraja sezone.\nPonedjeljak, 04.09.2017. | 08:15\n"Volim da budem na ovoj stazi u Italiji, sviđa mi se strast navijača, posebno Ferarijevih, fantastični su. Ovakvu energiju ne možete nigde da vidite, osim u Silverstonu. Srećan sam, obavili smo dobar posao, ekipa je obavila izuzetan posao. Sve ovo dugujemo ekipi. Mercedesov motor je moćniji od Ferarijevog. Na startu trke na prva četiri mesta bila su četiri Mercedesova motora. Sve je funkcionisalo ovog vikenda", rekao je Hamilton posle trke.\nHamilton je četvrti put u karijeri pobedio u Monci, a danas je ostvario 59. pobedu u karijeri, šestu u sezoni.\n"Start je bio nešto teži. Ovo je dobar rezultat za nas. Valteri je obavio odličan posao. Ekipa je uložila zajednički napor i izvukla sve iz bolida. Danas je bilo kao san voziti ga. Radujem se povratku u Moncu sledeće godine, ali se radujem i takmičenjima do kraja sezone", rekao je trostruki svestki prvak.\n"Start je bio nezgodan, ali morao sam da spustim glavu i da korak po korak vratim poziciju. Bolid je bio snažan, sjajno je koliko smo danas bili brzi. Ovo je bio savršen rezultat za ekipu. Bez drame", naveo je Botas.\n"Nisam toliko dobro startovao i trebalo mi je malo vremena da steknem poverenje u bolid. Nismo imali tempo vodećeg dvojca, ali bilo je sjajno koliku smo podršku imali. Čak iako je ova trka bila teška, znam da imamo vrlo snažno vozilo i do kraja ćemo biti jaki", rekao je četvorostrki svetski šampion.\nDo kraja šampionata ostalo je još sedam trka, današnja je bila poslednja u Evropi, a naredna se vozi za dve nedelje za Veliku nagradu Singapura.


Dan oslobođenja Kikindeu Drugom svetskom ratu – TV Kikinda\nPolaganjem venaca na spomenik žrtvama fašizma u centru grada obeleženo je 77 godina od oslobođenja Kikinde u Drugom svetskom ratu. Počast poginulim borcima odali su predstavnici lokalne samouprave na čelu sa gradonačelnikom Nikolom Lukačem, savetnik ambasadora ambasade Ruske Federacije Oleg Stupin , Severnobanatskog upravnog okruga na čelu sa načelnikom Milivojem Linjačkim, SUBNOR-a Vojvodine i Savski venac, Vojske Srbije i Ministarstva odbrane, boračkih udruženja, političkih partija. Obraćajući se okpljenima Oleg Stupin čestitao je Kikinđanima Dan oslobođenja.\nKikinda je oslobođena 6. oktobra 1944. godine kada su trupe Sovjetske crvene armije zajedno sa Velikokikindskim partizanskim odredom nakon trosatne borbe sa nemačkom artiljerijom na ulazu u grad izvojevale pobedu.U Drugom svetskom ratu život je izgubilo 609 Kikinđana. Mladen Bogdan, predsednik Skupštine grada ovom prilikom rekao je da se nastavlja put antifašističke borbe i da naša zemlja brani svoje, a tuđe nam ne treba.\nSUBNOR Vojvodine dodelio je ordene borca učesnicima u Drugom svetskom ratu, potomcima i članovima mesnih i gradskih odbora. Ovom prilikom gradonačelniku Nikoli Lukaču uručena je povelja „Veliko hvala“ SUBNOR-a Srbije za doprinos u razvijanju i osavremenjavanju tradicija oslobodilačkih i odbrambenih ratova i očuvanju tekovine antifašističke borbe.Polaganjem venca na spomenik XIII Vojvođankse brigade odata je počast i ovim borcima.\n← Nakovčani obeležili Dan oslobođenja i Dan kolonizacije Marku Vukoviću i Gospavi Orlić priznanje počasni građani Kikinde →


Kardio trening-vezbe – Vežbe\nAko želite da sagorite više kalorija ili skinete salo,najbolji način za to je kardio trening.Kardio vezbe će vam pomoći da izgubite težinu i steknete kondiciju.Neki ljudi više vole klasične vežbe za pojedine delove tela ali one vam nemogu pomoći da skinete svo salo koje prekriva mišiće?\nMnoge kardio vežbe se mogu raditi bez opreme, u prirodi ili u gradu a ako planirate da idete u fitness centar onda ćete biti u mogućnosti da radite mnogobrojne kardio vežbe .\nIstraživanja su pokazala da kratki periodi napada tokom treninga koji uključuju napor i puls visokog intenziteta dovode do toga da telo sagoreva masti brže nego tokom tradicionalnih kardio vežbi.Najvažnija stvar kod kardio treninga (aerobni trening) je ubrzati puls do preko 120 otkucaja u minutu.Ubrzanjem pulsa ubrzava se razmena materija u telu što dovodi do eliminacije masnih naslaga.\nPočnite sa bilo kojom kardio vežbom ispod,njoj dodajte vežbe za deo tela koji posebno ciljate,i sigurno će biti rezultata.Osnovno pravilo za uspeh je kontinuiranost,vežbajte barem četiri do pet puta nedeljno,budite motivisani i ne nalazite izgovore za preskakanje treninga,kad postignete cilj možete smanjiti ušestalost treninga ali netreba sa njima zauvek prekinuti.\nVožnja bicikla je odlična kardio vežba ,sa sobnim ili pravim\nbiciklom u zavisnosti od brzine i opterećenja za 30 minuta\nje moguće sagoreti od 250 do 500 kalorija.Važno je povremeno\npovećati intenzitet napora kako bi puls bio preko 120 u minutu.\nOvaj trening je posebno dobar za trbušnjake ,noge i zadnjicu.\nPročitaj više…Vožnja bicikla za mršavljenje\nTrčanje-DŽogiranje je odlična vežba, jer vam omogućavaju da izgubite masti u svim delovima tela.Ako imate mogućnosti, trčite,pet puta nedeljno u trajanju od 30 minuta najmanje.Potrebno je zagrejati se pre nego što počnete bilo kakav trening da se nebi povredili….trčanje